title: All That You Can’t Leave Behind

text: U2:n 1990-luvun musiikillisesti kokeellinen tuotanto kulminoitui yhtyeen vuoden 1997 albumiin "Pop", joka yhdisteli vaihtoehtorockia ja elektronista tanssimusiikkia. Albumin vastaanotto oli kansainvälisesti yleisön ja kriitikoiden keskuudessa ristiriitainen, ja myös julkaisua seurannut PopMart -kiertue sai osakseen arvostelua uusien kappaleiden heikkojen live-esitysten takia. Myös yhtye itse liittyi myöhemmin "Popin" arvostelijoiden joukkoon.


title: All That You Can’t Leave Behind

text: PopMart-kiertueen jälkeen U2 kokoontui säveltämään uutta kappalemateriaalia, joiden ydin koostui perinteisestä kitaran, basson ja rumpujen kokonaisuudesta. Yhtye pestasi tuottajikseen albumit "The Unforgettable Fire" (1984), "The Joshua Tree" (1987) ja "Achtung Baby" (1991) tuottaneen kaksikon Brian Eno ja Daniel Lanois.


title: All That You Can’t Leave Behind

text: U2 halusi itse hioa säveltämäänsä kappalemateriaalia huolellisesti ennen albumin levyttämisen aloittamista. Brian Eno kuitenkin taivutteli yhtyeen kirjoittamaan "All That You Can’t Leave Behindin" kappalemateriaalin nopeasti valmiiksi studiossa. Loppuvuodesta 1998 U2, tuottajinaan Eno ja Lanois, levyttivät sävelletystä materiaalista demoja Dublinissa HQ -studiolla. Kyseisen session tuotoksista albumille päätyi muun muassa kappale ”Kite”. Studiossa U2 työskenteli soittamalla samanaikaisesti yhdessä huoneessa, mikä vaikutti ratkaisevasti albumin riisuttuun musiikilliseen soundiin. Albumi äänitettiin vuosina 1998-2000 HQ-, Westland-, Windmill Lane- ja Totally Wired -studioissa sekä Etelä-Ranskassa.


title: All That You Can’t Leave Behind

text: Brian Eno piti laulaja Bonon osallistumista kansainväliseen Jubilee 2000 -liikkeeseen haitallisena albumin edistymisen kannalta, sillä Bono ei voinut tämän vuoksi keskittää kaikkea aikaansa uuden albumin työstämiseen. Lisäksi Bono ja Daniel Lanois osallistuivat elokuvan "The Million Dollar Hotel" soundtrack-albumin tekemiseen, mikä viivästytti "All That You Can’t Leave Behindin" valmistumista. Albumi myöhästyikin yli vuodella alkuperäisestä julkaisuaikataulustaan, sillä se oli suunniteltu julkaistavaksi alun perin jo vuonna 1999. U2 ei kuitenkaan halunnut asettaa albumin valmistumiselle ehdotonta määräaikaa, koska nopeasti viimeisteltyä "Pop" -albumia oli kritisoitu etenkin sen keskeneräisyyden takia.


title: All That You Can’t Leave Behind

text: Vuonna 1999 basisti Adam Clayton jarumpali Larry Mullen Jr. ostivat talot Etelä-Ranskasta Bonon ja kitaristi The Edgen kotitalojen läheltä, jotta albumin työstäminen helpottuisi. Vuonna 1999 Bonon autosta varastettiin hänen henkilökohtaisia papereitaan ja uusien kappaleiden sanoitukset sisältänyt kannettava tietokone. Bono lupasi tietokoneen palauttamisesta 2 000 punnan palkkion. Irlantilainen mies palautti tietokoneen yhtyeen managerien haltuun ostettuaan sen 300 punnalla luotettavaksi luulemaltaan kauppiaalta, mutta hän oli huomannut tietokoneen kuuluvan Bonolle nähtyään taustakuvana olleen valokuvan Bonon poika Elijahista.


title: All That You Can’t Leave Behind

text: U2 on sanonut "All That You Can’t Leave Behindin" olevan albumi, joka ”tiedostaa yhtyeen menneisyyden.” Vaikka albumin kuvailtiin olevan paluu yhtyeelle perinteiseen 1980-luvun soundiin, sen kappaleissa oli yhä läsnä selviä vaikutteita 1990-luvun kokeellisuudesta.


title: All That You Can’t Leave Behind

text: Island Records julkaisi albumin kansainvälisesti 30. lokakuuta 2000. Yhdysvalloissa albumin julkaisi Interscope Records. Julkaisunsa yhteydessä albumi kiellettiin Burmassa, koska kappale ”Walk On” on omistettu burmalaiselle ihmisoikeusaktivisti Aung San Suu Kyille. Albumin markkinoimiseksi U2 esiintyi ensimmäistä kertaa urallaan muun muassa Music Televisionin "Total Request Livessä", USA Networkin "Farm Clubissa" ja "Saturday Night Livessä". 19. lokakuuta yhtye esiintyi Pariisissa ManRay -klubilla 600 hengen yleisölle albumin promotoimiseksi.


title: All That You Can’t Leave Behind

text: ”Beautiful Day” julkaistiin albumin ensimmäisenä singlenä 9. lokakuuta 2000. Kappaleesta tuli U2:n uran neljäs Britannian singlelistan ykköseksi yltänyt single, ja siitä tuli yksi yhtyeen koko uran suurimmista hiteistä. Yhdysvalloissa se myi kultaa, ja oli korkeimmillaan Billboard Hot 100 -singlelistan sijalla 21. Listaykköseksi ”Beautiful Day” nousi yhteensä yhdeksässä maassa, myös Suomessa.


title: All That You Can’t Leave Behind

text: Albumin toinen single ”Stuck in a Moment You Can’t Get Out Of” julkaistiin 29. tammikuuta 2001. Se nousi Britanniassa listakakkoseksi, ja oli listaykkösenä muun muassa Irlannissa.


title: All That You Can’t Leave Behind

text: Kolmantena singlenä julkaistiin 12. kesäkuuta 2001 kappale ”Elevation”. Singlejulkaisu oli noin kymmenen sekuntia alkuperäistä albumiversiota lyhyempi ja hard rock -henkisempi ”Tom Raider Mix”, jota esitettiin "Tomb Raider" -elokuvan televisiomainoksissa. ”Elevation” oli Britanniassa listan kolmas ja Irlannissa listaykkönen.


title: All That You Can’t Leave Behind

text: Albumin neljäntenä ja viimeisenä singlenä julkaistiin ”Walk On” 19. marraskuuta 2001. Kappaleen sanoitus saavutti yleisön keskuudessa uudenlaisen merkityksen syyskuun 11. päivän terrori-iskujen jälkeen, ja sitä soitettiin runsaasti radiossa.


title: All That You Can’t Leave Behind

text: "All That You Can’t Leave Behind" debytoi listaykkösenä 32 maassa. Yhdysvalloissa albumi myi julkaisuviikollaan 427 826 kappaletta ja nousi Billboard 200 -albumilistan kolmanneksi. Vuoden 2014 maaliskuuhun mennessä albumia oli myyty Yhdysvalloissa yli 4,4 miljoonaa kappaletta. Kansainvälisesti albumi on U2:n neljänneksi menestynein yli 12 miljoonan kappaleen myynnillään."All That You Can’t Leave Behind" sai kansainvälisesti hyvin lämpimän vastaanoton. Metacritic -sivuston julkaiseman keskiarvon mukaan albumi sai 17 kriitikon arvosteluiden perusteella arvosanakseen 79/100. "Rolling Stonen" arvostelussa albumia pidettiin U2:n uran kolmantena mestariteoksena "The Joshua Tree"- ja "Achtung Baby" -albumien rinnalla. "The Boston Globen" kriitikko Steve Morse kehui albumin ”loistavien kappaleiden kietoutuvan toisiinsa kauniisti, mikä oli tervetullut muutos "Zooropa"- ja "Pop" -albumien hajanaisiin kokonaisuuksiin.” Morse antoi myös tunnustusta Bonon kirjoittamille sanoituksille, joiden hän kuvaili olevan ”ajatuksellisempia, henkilökohtaisempia ja herkimpiä U2 -sanoituksia miesmuistiin.”


title: All That You Can’t Leave Behind

text: Kriitikot äänestivät "All That You Can’t Leave Behindin" vuoden 2000 seitsemänneksi parhaaksi albumiksi "The Village Voicen" Pazz & Jop -äänestyksessään, ja ”Beautiful Day” äänestettiin vuoden neljänneksi parhaaksi singleksi. Albumin kappaleet voittivat vuosina 2001 ja 2002 yhteensä seitsemän Grammy-palkintoa. ”Beautiful Day” voitti vuonna 2001 vuoden kappaleen, vuoden levytyksen ja parhaan rock-kappaleen Grammy-palkinnot. Vuonna 2002 ”Walk On” palkittiin vuoden levytyksenä, ”Elevation” parhaana rock-kappaleena ja ”Stuck in a Moment You Can’t Get Out Of” parhaana pop-kappaleena. "All That You Can’t Leave Behind" palkittiin vuonna 2002 parhaan rock-albumin Grammylla.


title: All That You Can’t Leave Behind

text: ”Beautiful Dayn” ja ”Walk Onin” vuoden levytysten Grammy-voitot ovat historiallisia, sillä yksikään toinen albumi ei ole saavuttanut vuoden levytyksen Grammyn useampaan kertaan.


title: All That You Can’t Leave Behind

text: "Rolling Stone" sijoitti albumin vuonna 2003 sijalle 139 listallaan 500 Greatest Albums of All Time. Vuonna 2012 albumi oli sijoitettu listan sijalle 280. Vuonna 2009 "Rolling Stonen" julkaisemalla 2000-luvun parhaiden albumien listalla "All That You Can’t Leave Behind" oli kolmastoista, ja ”Beautiful Day” vuosikymmenen parhaiden kappaleiden listan neljäs.


title: All That You Can’t Leave Behind

text: "All That You Can’t Leave Behindin" julkaisua seurasi Elevation Tour -kiertue, joka käynnistyi 24. maaliskuuta 2001 kahdella konsertilla Floridan Fort Lauderdalesta, National Car Rental Center -areenalta. Kiertue päättyi Floridan Miamiin American Airlines Arenalle 2. joulukuuta 2001. 113 konserttia kattaneen Elevation Tourin konsertit jakautuivat kahteen erilliseen osuuteen Pohjois-Amerikassa, sekä yhteen osuuteen Euroopassa. Lavastukseltaan Elevation Tour oli huomattavasti riisutumpi ja intiimimpi kuin yhtyeen edellinen PopMart -kiertue, ja pienemmän lavarakennelman johdosta U2 esiintyi Elevation Tourin aikana ensimmäisen kerran vuosikausiin konsertoituaan koko 1990-luvun stadioneilla. Kiertue tuotti lähes 143 miljoonan dollarin tulot, ja oli tuolloin kaikkien aikojen kolmanneksi tuottoisin kiertue. Kiertueen päättymisen jälkeen U2 esiintyi vielä Super Bowl XXXVI:n puoliaikashow’ssa vuoden 2002 helmikuussa.


title: All That You Can’t Leave Behind

text: Elevation Tourin konserteista taltioitiin kaksi DVD-julkaisua: kolmesta Bostonin konsertista koostettu "" julkaistiin vuoden 2001 joulukuussa, ja syyskuussa Irlannin Slane Castlessa kuvattu "" julkaistiin vuoden 2003 marraskuussa.


title: Raija Pelli

text: Raija Helena Pelli (s. 23. elokuuta 1957 Vaasa) on suomalainen toimittaja, joka tunnettaneen parhaiten Poliisi-TV:n juontajana. Pelli oli mukana tekemässä Poliisi-TV:tä sen alusta, vuodesta 1989 alkaen. Hän jätti sittemmin Poliisi-TV:n juontotehtävät ja toimi pari vuotta sarjan tuottajana. Yleisradio siirsi hänet pois tuottajan tehtävistä kesäkuussa 2007 ja syyskuussa 2007 Raija Pelli irtisanoutui yhtiöstä. Pelli kuuluu Oikeustoimittajat ry:hyn ja kouluttaa toimittajia rikosjournalismin saralla.


title: Raija Pelli

text: Vuoden 2003 eduskuntavaaleissa Pelli oli Suomen Keskustan ehdokkaana Helsingin vaalipiirissä ja sai 616 ääntä.


title: Raija Pelli

text: Pelli on ollut vuodesta 2002 alkaen naimisissa toimitusjohtaja Jörgen Victorzonin kanssa. Nykyinen avioliitto on hänen kolmantensa; edelliset aviomiehet olivat Timo Rintakoski ja Heikki Tuomela. Pellillä on lapset Irina (syntynyt 1988) ja Niki (syntynyt 1995), joista Irina on ensimmäisestä ja Niki toisesta avioliitosta. Pelli asuu Kauniaisissa.


title: Raija Pelli

text: Raija Pelli kertoo tulevansa näkijäsuvusta. Hän kertoo näkevänsä enteitä, saavansa viestejä tuonpuoleisesta, kokevansa yliluonnollisia kokemuksia ja pyrkivänsä kehittämään näkijän kykyjään, vaikka ne pelottavatkin häntä. Hän sanoo ”avaavansa itseään näille asioille”.


title: Uzbekistanin kansallislaulu

text: Uzbekistanin kansallislaulu on nimensä mukaisesti Uzbekistanin kansallislaulu. Maan itsenäistyessä Neuvostoliitosta vuonna 1991 maa päätti säilyttää Uzbekistanin sosialistisen neuvostotasavallan hymnin, jonka oli säveltänyt Mutal Burhanov. Lauluun laadittiin tosin toiset sanat, jotka kirjoitti Abdulla Aripov.


title: Aseistakieltäytyjäliitto

text: Aseistakieltäytyjäliitto (AKL) on antimilitaristinen nuorten rauhanjärjestö. Se toimii suomalaisten aseistakieltäytyjien (siviilipalvelusmiehet, totaalikieltäytyjät, reservinkieltäytyjät) etujärjestönä, mutta se on avoin myös kaikille muille militarismin vastustajille iästä tai sukupuolesta riippumatta. Järjestö perustettiin vuonna 1974.


title: Aseistakieltäytyjäliitto

text: Aseistakieltäytyjäliiton toiminnan pohjana on kansainvälinen sodanvastustajien julistus: ”Sota on rikos ihmiskuntaa vastaan. Siksi olen päättänyt olla tukematta minkäänlaista sotaa ja kamppailla sotien kaikkien syiden poistamiseksi.” Liitto näkee sotien syinä ihmisten välisen eriarvoisuuden ja todellisten vaikutusmahdollisuuksien puutteen, jotka luovat ja ylläpitävät militaristisia rakenteita. Se toimii näiden syiden poistamiseksi ja militarismin murtamiseksi. Se näkee sekä asevelvollisuuden että armeijalaitoksen tarpeettomana ja vahingollisena ihmiskunnan hyvinvoinnin kannalta.


title: Aseistakieltäytyjäliitto

text: Ylintä valtaa AKL:ssa käyttää vähintään kaksi kertaa vuodessa kokoontuva liittokokoukseksi kutsuttu vuosikokous, joka valitsee hallituksen. Vuosikokous on avoin kaikille järjestön jäsenille. Hallitus kokoontuu keskimäärin kerran kuukaudessa ja huolehtii liiton asioista ja toiminnasta liittokokouksien välissä. Myös hallituksen kokoukset ovat avoimia kaikille jäsenille. Hallituksen keski-ikä oli toukokuussa 2007 noin 25 vuotta (jäsenten ikien vaihdellessa hieman alle 20 vuodesta hieman yli 30 vuoteen).


title: Aseistakieltäytyjäliitto

text: Aseistakieltäytyjäliiton puheenjohtajaksi astui 2011 Paavo Kolttola. Vuodesta 2015 liiton puheenjohtajana on toiminut Ruka Toivonen


title: Aseistakieltäytyjäliitto

text: AKL ilmoittaa, että se ei usko aseisiin perustuvaan turvallisuuteen. Liiton mukaan on väärä lähtökohta, että eri valtioiden ja niissä asuvien ihmisten edut ovat vastakkaiset, että turvallisuus on turvallisuutta toisia valtioita, toisia ihmisiä vastaan. Toisten ihmisten tappaminen tai siihen valmistautuminen ei luo suojaa todellisia uhkia, esimerkiksi ympäristöongelmia tai köyhyyttä, vastaan. Pikemminkin sota ja asevarustelu pahentavat näitä ongelmia tuhlaamalla niiden ratkaisemiseen ja ehkäisemiseen tarvittavia taloudellisia ja inhimillisiä voimavaroja.


title: Aseistakieltäytyjäliitto

text: Tavoitteidensa mukaan AKL pyrkii rakentamaan maailmaa, jossa vallitsee turvallisuus, joka ei perustu aseisiin, vaan siihen, ettei kukaan enää tarvitse aseita. Armeijat ovat liiton mukaan rakenteellisen väkivallan tulos ja ylläpitäjä. Tämän takia AKL pitää aseistakieltäytymistä ja antimilitaristista toimintaa tärkeänä osana kamppailussa oikeudenmukaisemman maailman puolesta.


title: Aseistakieltäytyjäliitto

text: Liiton tavoitteina ovat muun muassa siviilipalveluksen lyhentäminen lyhimmän mahdollisen asepalveluksen mittaiseksi eli kuuden kuukauden pituiseksi, siviilipalvelushenkilöiden vapauttaminen aseellisesta palveluksesta kokonaan, palvelun mahdollistaminen ulkomailla esimerkiksi kehitysyhteistyötehtävissä, asevelvollisten taloudellisen ja sosiaalisen aseman parantaminen, palvelukseen kutsuttavien määrän vähentäminen ja totaalikieltäytyjien vankeusrangaistusten poistaminen.


title: Aseistakieltäytyjäliitto

text: Aseistakieltäytyjien etujärjestönä toimimisen lisäksi liitto toimii antimilitaristisena nuorten rauhanjärjestönä. Painopisteinä ovat viime vuosina olleet toiminta ydinasevarustelua vastustavan liikkeen kanssa ja Ruokaa, ei aseita -kampanjan edistäminen. AKL on osallistunut myös erilaisten kulttuuritapahtumien järjestämiseen, lähinnä musiikkitapahtumien. 1990-luvulla Aseistakieltäytyjäliiton jäseniä toimi myös Antifassa, johon yhteydet olivatkin vahvat.


title: Aseistakieltäytyjäliitto

text: Liitto pyrkii osallistumaan julkiseen keskusteluun ja levittää neljästi vuodessa ilmestyvää lehteä "Antimilitaristi". Lehden päätoimittajana on toiminut vuodesta 2012 Tuuli Vuori


title: Laura Joensuu

text: Laura Joensuu (o.s. Pakarinen, s. 1987, Liberia) on suomalainen gospel-laulaja. Hän tuli tunnetuksi vuonna 1998 voitettuaan Karuselli-lastenlaulukilpailun kappaleilla "Elämän siiville" ja "Valkovuokot". Voiton jälkeen häntä on nähty erilaisissa konserteissa ja mm. MTV3:n ohjelmassa BumtsiBum!. Laura on mukana myös monella lasten hengellistä musiikkia sisältävällä kokoelmalevyllä. Hän on opiskellut Helsingin Pop&Jazz -konservatoriossa.


title: Rakkain terveisin Felix

text: Rakkain terveisin Felix () on saksalainen lasten animaatiosarja, joka perustuu Annette Langenin kirjoittamaan ja Constanza Droopin kuvittamaan kirjaan "Rakkain terveisin Felix" ("Briefe von Felix"). Se kertoo pienestä jäniksestä, joka matkustaa ympäri maailmaa ja kirjoittaa kirjeitä ystävälleen Sannalle, joka kotona odottaa malttamattomana kirjeitä Felixiltä.


title: Rakkain terveisin Felix

text: Sarjaa on esittänyt Suomessa Yle TV2. Ohjelman aikana Felix käy muun muassa Ranskassa, Italiassa, Kreikassa, Espanjassa ja Yhdysvalloissa.


title: Maikki ja pelottava Pontso

text: Maikki ja pelottava Pontso () on kanadalainen piirrossarja, joka kertoo viisivuotiaasta sympaattisesta, älykkäästä ja reilusta tytöstä Maikista, joka keksii kaikkiin pulmiin ratkaisun ja jonka vakiovarusteisiin kuuluu suurennuslasi ja safarihattu. Hänellä on kaksi hyvää ystävää: hirmuisen pelottava Pontso ja kohtelias porsas Helmeri Hokso.


title: Maikki ja pelottava Pontso

text: Helmeri on ujo, mutta toisinaan turhamainen ja itserakas. Hän asuu pahvilaatikossa, josta löytyy yhtä sun toista tarpeellista. Helmeri pitää laulamisesta ja pianon soittamisesta ja on todella taitava kokki. Pontso taas on hirmuisen suuri, muttei lainkaan niin pelottava kuin luulee olevansa, vaan on Maikin tapaan todella sympaattinen ja suloinen. Se rakastaa ruokaa, mm. Helmerin kurpitsapiiraat ovat sen herkkua. Pontso on täynnä punaisia täpliä, joita lainaamalla se joskus auttaa ystäviään ja innostuessaan se huutaa "Voi juukelis puukelis!" Maikki asuu ystäviensä kanssa satumaisessa Maikkimaassa.


title: Maikki ja pelottava Pontso

text: Kaikki alkoi, kun Maikki piirsi liidullaan piirrosta Maikkimaasta. Pian piirroksesta pompahti puita, kasveja, lintuja ja tietysti Helmeri ja Pontso. Maikilla on hatussaan kartta, jossa näkyy koko Maikkimaa. Sen avulla ystävykset tekevät retkiä Maikkimaan eri osiin, muun muassa Kalkkunakaupunkiin ja Sateenvarjopuiden maahan. Maikilla, Helmerillä ja Pontsolla on paljon ystäviä mm. Pippi-hiiri, Nipa-jänis, Laulavat lehmät: Ammut, Karkkijengi, Unilampaat, Jättiläinen, Lumiukko, Viipottaja-rapu ja Iso Ankka. Joskus Maikki saa hoitaakseen tätinsä kolmoset: Maxin, Zetan ja Oskarin. Yhdessä Maikki, Helmeri ja Pontso keksivät aina jotakin kivaa tekemistä.


title: Maikki ja pelottava Pontso

text: Suomessa sarjaa on esitetty Yle TV2:lla.


title: Carrefour

text: Carrefour S.A. on ranskalainen vähittäismyyntiin keskittynyt kauppaketju. Se harjoittaa liiketoimintaa maailmanlaajuisesti ja on maailman toiseksi suurin vähittäiskauppaketju amerikkalaisen Wal-Martin jälkeen. Sen pääkonttori on Pariisissa. Carrefouria pidetään hypermarketien ja kaupan omien tuotemerkkien pioneerina.


title: Carrefour

text: Carrefourilla on noin 10 000 myymälää 30 maassa, ja se työllistää yli 400 000 työntekijää. Yrityksen vuotuinen liikevaihto on noin 72 miljardia euroa. Tästä puolet tulee Ranskasta ja runsas kolmannes muualta Euroopasta; loppu 15% jakautuu lähes tasan yrityksen kahden muun päämarkkina-alueen, Latinalaisen Amerikan ja Aasian, kesken. Euroopassa Carrefour on markkinajohtaja.


title: Carrefour

text: Carrefourin perustivat Fournierin ja Defforeyn perheet vuonna 1959. Yrityksen nimi merkitsee "risteystä" tai "kohtaamispaikkaa". Seuraavana vuonna avattiin yrityksen ensimmäinen supermarket, myymälä Annecyssa Ranskan Alpeilla. Carrefour laajeni nopeasti ja kehitti uuden kauppamuodon: vuonna 1963 avattiin ensimmäinen hypermarket. Aivan ensimmäisiä liikkeitä lukuun ottamatta Carrefourin hypermarketit ovat pinta-alaltaan yli 5 000 neliömetrin kokoisia, suurimmat jopa yli 20 000 neliötä (2 hehtaaria).


title: Carrefour

text: Ranskan ulkopuolelle yritys laajeni ensimmäisen kerran 1969 Belgiaan. Seuraavana vuonna se listautui Pariisin pörssiin, ja vähän myöhemmin seurasi laajentuminen 1973 Espanjaan ja 1975 Brasiliaan. Carrefourin yritysryhmään kuului jo tässä vaiheessa useita liikemerkkejä, joiden alla osa pienemmistä kauppaliikkeistä ja supermarketeista toimii. Carrefour-nimeä käyttävät nykyään yleensä vain yhtiön lippulaivat, yli 800 jättimäistä hypermarketia, jotka muodostavat enemmistön konsernin liikevaihdosta.


title: Carrefour

text: Vuonna 1976 Carrefour sovelsi erikoista markkinointistrategiaa: useista kymmenistä peruselintarvikkeisiin lukeutuvista tuotteista poistettiin tuotemerkit, ja niitä alettiin myydä huomattavasti alemmalla hinnalla. Näistä tuotteista, jollaisia nykyään kutsutaan yleensä kaupan omiksi merkkituotteiksi, käytettiin nimeä "produits libres", vapaat tuotteet, ja niistä tuli hyvin suosittuja. Carrefour soveltaa usein tämäntyyppistä myyntistrategiaa, jota kilpailijat ovat kommentoineet "kapitalisminvastaiseksi" ja polkumyynniksi.


title: Carrefour

text: Carrefour laajeni edelleen, kun se sai 1982 jalansijan Argentiinassa ja levittäytyi saman vuosikymmenen lopulla Itä-Aasiaan. 1990-luvun alussa yritys avasi paljon kauppoja useisiin uusiin Euroopan maihin, vuosikymmenen puolivälistä alkaen taas lisää Aasiaan. Fuusioituminen ruokakauppaketju Promodèsin kanssa vuonna 2000 kasvatti ykkösasemaa Euroopan markkinoilla. Tällä hetkellä Carrefourin keskeisimmät markkina-alueet Euroopan ulkopuolella ovat edelleen Brasilia ja Argentiina, mutta se pyrkii ahkerasti kasvaville Aasian markkinoille. Lähi-idän ja Pohjois-Afrikan pienillä markkinoilla myynti sen sijaan on takkuillut.


title: Carrefour

text: Carrefour avasi myymälät myös Moskovassa ja Krasnodarissa vuonna 2009, mutta vetäytyi Venäjän markkinoilta samana vuonna arvioiden lyhyen ajan kasvumahdollisuudet liian pieneksi.


title: Kritias (dialogi)

text: Kritias (; ) on Platonin kirjoittama dialogi. Sen toinen nimi Thrasylloksen jaottelussa on "Atlantiksen tarina" (, "Atlantikos"). Dialogissa keskustelevat Sokrates, Timaios Lokrilainen, Hermokrates ja Kritias. Nimensä mukaisesti se kertoo tarinan Atlantiksesta.


title: Kritias (dialogi)

text: Platonin teosten joukossa "Kritias" kuuluu tämän myöhäisvaiheen dialogeihin. Näin se on kirjoitettu siihen aikaan, jolloin Platon oli palannut Sisiliasta lopullisesti Ateenaan toimiakseen perustamansa Akatemian johdossa kuolemaansa saakka. Tarkemmin dialogi on ajoitettu noin vuoteen 360 eaa. Holger Thesleffin mukaan dialogin Atlantis-kuvaus on saattanut olla Platonin suunnitelma uudeksi Syrakusaksi.


title: Kritias (dialogi)

text: Sisältönsä puolesta "Kritias" muodostaa trilogian yhdessä "Timaioksen" ja "Hermokrateen" kanssa, joskin viimeksi mainittu on kuitenkin vain hypoteettinen dialogi, jota ei todennäköisesti koskaan kirjoitettukaan. Näin "Kritias" jäi ilmeisesti keskeneräiseksi. Thesleffin mukaan tämä saattaa johtua siitä, että Syrakusan poliittiset olot muuttuivat.


title: Kritias (dialogi)

text: Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu VIII tetralogiaan yhdessä dialogien "Kleitofon", "Valtio" ja "Timaios" kanssa. Aiheensa puolesta Thrasyllos luki dialogin Platonin eettisten teosten joukkoon. Aristofanes Byzantionlaisen jaottelussa dialogi kuuluu puolestaan I trilogiaan yhdessä "Valtion" ja "Timaioksen" kanssa.


title: Kritias (dialogi)

text: "Kritias" seuraa ajallisesti Platonin "Timaiosta", joka oli samojen henkilöiden dialogi: kummassakin esiintyvät Sokrates, Timaios Lokrilainen, Hermokrates ja Kritias. Näistä kaikki ovat historiallisia henkilöitä, paitsi Timaioksen olemassaolosta ei ole dialogien ulkopuolisia todisteita.


title: Kritias (dialogi)

text: Kritias kertoo dialogissa, että 9000 vuotta aiemmin Ateena oli ollut ihannevaltio, joka oli hyvinjärjestäytyneen yhteiskuntansa ansiosta kyennyt voittamaan mahtavan Atlantiksen valtion. Atlantis oli saari tai niemimaa, joka oli ”vahvempi kuin Aasia ja Afrikka” ja sijaitsi lähellä Gibraltarin salmea.


title: Gloria al bravo pueblo

text: Gloria al Bravo Pueblo ("Kunnia urhoolliselle kansalle") on Venezuelan kansallislaulu. Se julisti virallisesti kansallislauluksi presidentti Antonio Guzmán Blanco 25. toukokuuta 1881. Laulun sanat on kirjoittanut lääkäri ja lehtimies Vicente Salias vuonna 1810 ja sen on säveltänyt Juan José Landaeta. Landaetan sävellys on tunnettu jo 1840-luvulla nimellä "La Marsellesa Venezolana" ("Venezuelan Marseljeesi"), koska se muistuttaa etäisesti Ranskan kansallislaulua. Viime aikoina on tosin esitetty, että laulun olisikin sanoittanut Andrés Bello eikä suinkaan Salias, ja että sen säveltäjä olisikin Lino Gallardo. Tätä teoriaa ei kuitenkaan ole voitu näyttää toteen.


title: Markku Hietaharju

text: Markku Hietaharju (s. 1961) on suomalainen urkuri. Hän suoritti urkujensoiton A-tutkinnon Sibelius-Akatemiassa 1986 ja antoi ensikonserttinsa seuraavana vuonna Helsingin Tuomiokirkossa Organum-seuran järjestämällä urkutaiteen viikolla.


title: Markku Hietaharju

text: Opintojaan hän on täydentänyt lukuisilla mestarikursseilla Suomessa ja ulkomailla. Vuosina 1988–1990 Hietaharju opiskeli Deutscher Akademischer Austauschdienstin stipendiaattina Lyypekin musiikkikorkeakoulussa professori Martin Haselböckin johdolla ja suoritti opintojensa päätteeksi Konzertexamen-tutkinnon erinomaisin arvosanoin.


title: Markku Hietaharju

text: Markku Hietaharju on esiintynyt kotimaan lisäksi useasti Skandinaviassa, Keski-Euroopassa, Baltian maissa sekä Venäjällä. Kansainvälisillä festivaaleilla hän on vieraillut Lahdessa, Tallinnassa, Riiassa, Wienin kesämusiikkijuhlilla sekä Göteborgissa. Lisäksi hän on saavuttanut palkintosijoja kansainvälisissä urkukilpailuissa. Valtion taiteilija-apuraha on myönnetty hänelle vuosina 1997 ja 2001–2002.


title: Markku Hietaharju

text: Hietaharju on esiintynyt useilla äänilevyillä solistina ja säestäjänä. Lisäksi hän on tehnyt runsaasti radionauhoituksia Suomessa ja Keski-Euroopassa.


title: Markku Hietaharju

text: Vuosina 1986–2005 hän on toiminut Helsingin Meilahden seurakunnassa kirkkomuusikkona. Tällä hetkellä hän toimii Sibelius-Akatemiassa urkujensoiton opettajana ja on vuodesta 2006 alkaen toiminut Turun tuomiokirkkoseurakunnan urkurina.


title: Tiến Quân Ca

text: Tiến Quân Ca (”Joukot etenevät”) on Vietnamin kansallislaulu. Sen on säveltänyt ja sanoittanut Nguyễn Văn Cao (1923–1995) vuonna 1944. 1945 siitä tuli Vietnamin demokraattisen tasavallan (”Pohjois-Vietnamin”) kansallislaulu. Vietnamin yhdistyttyä vuonna 1976 laulusta tuli Vietnamin sosialistisen tasavallan kansallislaulu.


title: Venomous Concept

text: Venomous Concept on yhdysvaltalainen grindcore/hardcore punk -yhtye. Se on perustettu vuonna 2003, ja se on julkaissut kaksi studioalbumia.


title: Venomous Concept

text: Yhtye työstää tällä hetkellä materiaalia tulevalle kolmannelle studioalbumilleen.


title: Just Blaze

text: Just Blaze, oikealta nimeltään Justin Smith, on yhdysvaltalainen hip hop- ja R&B-tuottaja. Oikealta nimeltään hän on Justin Smith ja kotoisin New Jerseystä. Alun perin hän tuli tunnetuksi ennen kaikkea Jay-Z:n ja tämän levy-yhtiön (Roc-A-Fella Records) artistien tuottajana. Varsinaisen läpimurtonsa Just Blaze teki vuonna 2001 Jay-Z:n The Blueprint -albumilla, jonka jälkeen hän on ollut yksi halutuimmista tuottajista ja on tehtaillut hittejä monille artisteille, kuten Kanye West, Fabolous, The Game, Fat Joe, Busta Rhymes ja Cam'ron.


title: Just Blaze

text: Just Blazella on myös oma levy-yhtiö, Fort Knox Entertainment, jonka ensimmäinen artisti on Saigon.


title: Metristyvä avaruus

text: Topologiassa metristyvä avaruus on topologinen avaruus joka on homeomorfinen metrisen avaruuden kanssa. Topologista avaruutta formula_1 sanotaan siten metristyväksi jos on olemassa metriikka formula_2, jolle "d":n indusoima topologia on formula_3. Metristyvyyslauseet antavat riittävät ehdot sille, että topologinen avaruus on metristyvä.


title: Metristyvä avaruus

text: Metristyvät avaruudet perivät kaikki alkuperäisen avaruuden topologiset ominaisuudet metriseen avaruuteen. Ne ovat esimerkiksi Hausdorff parakompakteja (ja siten normaaleja), Tihonoveja N1:siä.


title: Metristyvä avaruus

text: Ensimmäinen todella merkityksellisen metrisoituvuuslause on Urusohnin metristyvyyslause. Sen mukaan jokainen N1 säännöllinen avaruus on metristyvä. (Historiallinen huomautus: Tämän lauseen todisti Andrei Tihonov vuonna 1926. Pavel Urusohn osoitti, kuolemansa jälkeen julkaistussa paperissaan vuonna 1925, heikomman tuloksen, jonka mukaan jokainen N2 normaali Hausdorffin avaruus on metristyvä.)


title: Metristyvä avaruus

text: Useita muita metristyvyystuloksia seuraa Urysohnin lauseesta. Esimerkiksi kompakti Hausdorffin avaruus on metristyvä jos ja vain jos se on N2.


title: Metristyvä avaruus

text: Urusohnin lause voidaan muotoilla myös seuraavasti: topologinen avaruus on separoituva ja metristyvä jos ja vain jos se on N2, säännöllinen ja Hausdorff. Nagatan-Smirnovin metristyvyyslause laajentaa tulosta ei-separoituviin avaruuksiin Sen mukaan topologinen avaruus on metristyvä jos ja vain jos se on säännöllinen, Hausdorff ja sillä on σ-lokaali äärellinen kanta. σ-lokaali äärellinen kanta on kanta, joka on yhdiste numeroituvan monesta lokaalisti äärellisestä kokoelmasta avoimia joukkoja


title: Metristyvä avaruus

text: Avaruutta sanotaan lokaalisti metristyväksi jos jokaisella pisteellä on metristyvä ympäristö. Smirnov todisti, että lokaalisti metristyvä Hausdorffin avaruus on metristyvä jos ja vain jos se on parakompakti. Erityisesti monisto on metristyvä jos ja vain jos se on parakompakti.


title: Lionel Jospin

text: Lionel Robert Jospin O.Q. (s. 12. heinäkuuta 1937 Meudon, Seine-et-Oise, nykyisin Hauts-de-Seine) oli Ranskan pääministerinä 1997–2002 ja sosialistipuolueen presidenttiehdokkaana vuosien 1995 ja 2002 vaaleissa. Vuonna 1995 hän hävisi toisella kierroksella niukasti Jacques Chiracille. Vuonna 2002 hän jäi kolmanneksi oikeistopopulistisen Jean-Marie Le Penin taakse ja ilmoitti vetäytyvänsä politiikasta.


title: Lionel Jospin

text: Lionel Jospin on kotoisin Meudonista Pariisin läheltä. Hän opiskeli Institut d'Etudes Politiques de Paris'ssa ja École nationale d'administrationissa. Hän toimi diplomaattina ja taloustieteiden professorina.


title: Lionel Jospin

text: Jospin liittyi sosialistipuolueeseen ("Parti Socialiste") 1971 ja nousi sen johtoon, kun François Mitterrand valittiin presidentiksi 1981. Jospinia pidettiin erityisesti ulkopolitiikan tuntijana. Hän toimi opetusministerinä 1988–1992 mutta menetti parlamenttipaikkansa 1993 ja palasi opettamaan. Vuonna 1995 hän sai 47,4 prosenttia äänistä presidentinvaalin toisella kierroksella Chiracia vastaan.


title: Lionel Jospin

text: Jospin valittiin uudelleen puolueen johtoon 1995, ja hän johti sen vaalivoittoon 1997. Toimiessaan pääministerinä Jospin yksityisti valtion omistuksia, alensi arvonlisäveroa, tuloveroa ja yhtiöveroa. Hänen hallituksensa otti käyttöön 35-tuntisen työviikon, paransi köyhimpien sairausvakuutuksia, edisti naisten näkymistä politiikassa, helpotti maahanmuuttoa ja otti käyttöön parisuhteiden siviililiitot ("pacte civil de solidarité", PACS). Taloustilanteen kohenemisen ansiosta työttömyys väheni 900 000:lla.


title: Lionel Jospin

text: Jospin oli ehdokkaana presidentiksi 2002 vaaleissa. Kampanjointi keskittyi lähinnä lain ja järjestyksen noudattamiseen, josta hallitusta arvosteltiin. Vasemmisto arvosteli häntä oikeistolaisesta talouspolitiikasta, ja monet pienemmät vasemmistolaiset ehdokkaat ottivat osansa kannatuksesta ensimmäisellä kierroksella. Jospin jäi niukasti kolmanneksi (16,18 prosenttia äänistä) "Front Nationalin" Jean-Marie Le Penin jälkeen (16,86 prosenttia).


title: Lionel Jospin

text: Päivänpolitiikasta luopumisensa jälkeen hän on kommentoinut asioita muun muassa vastustamalla homoavioliittoja (Ranskassa jo olemassa olevan rekisteröidyn PACS-parisuhteen lisäksi) ja 2005 kampanjoimalla Euroopan unionin perussopimuksen puolesta.


title: Akillesjänne

text: Akillesjänne eli kinnerjänne eli kantajänne tai akilleen kantapää () on ihmisen vahvin ja suurin jänne. Se sijaitsee jalkaterän takaosassa. Akillesjänne kiinnittyy kanta- eli kinnerluuhun pohjelihaksen ja jalkapohjan lihasten kautta. Pohjelihas on pääasiallinen nilkan ojentaja, jonka voima on noin 14-kertainen muihin ojentajiin nähden, joten käytännössä koko jalkaterä ojentuu akillesjänteen kautta.


title: Akillesjänne

text: Akillesjänne saa verisuonituksensa pohjevaltimosta () ja takimmaisesta säärivaltimosta (. Akillesjänteen verenkierto huonontuu iän myötä jo 30-vuotiaasta alkaen.


title: Akillesjänne

text: Akillesheijaste, joka kuuluu venytysheijasteisiin eli jänneheijasteisiin, saadaan esiin kopauttamalla tylpällä esineellä akillesjänteen aluetta. Tällöin lihaskäämit reagoivat hyvin lyhytkestoiseen venytykseen ja supistuvat.


title: Akillesjänne

text:
Akillesjänteen tyypilliset urheiluvammat ovat sen:
Ensimmäisenä akillesjänteen alueen tulehduksen tai rasitustilan kuvasi vuonna 1905 A. Schanz vuorikiipeilijöillä. Erikoisen alttiita akillesjänteen tulehdukselle ovat juoksijat. Repeämiä taas kohtaavat eniten jo ikääntyneet urheilijat.


title: Akillesjänne

text: Akilleen kantapäätä käytetään myös vertauksena jonkun tai jonkin heikosta kohdasta viitaten Akhilleen tarinaan Kreikan mytologiassa.


title: Chad Channing

text: Chad Channing (s. 31. tammikuuta 1967) on yhdysvaltalainen muusikko, joka toimi Nirvanan rumpalina vuosina 1988–1990, minkä jälkeen hänet korvasi Dave Grohl. Channing soitti rumpuosuudet Nirvanan ensimmäisellä albumilla, "Bleachillä". "Nevermind"-levyllä hänen rummutustaan kuullaan kappaleessa ”Polly”. Nykyään Channing on basisti ja laulaja perustamassaan Before Cars -yhtyeessä.


title: Toimintapotentiaali

text: Toimintapotentiaali eli toimintajännite eli aktiopotentiaali on solun – usein hermosolun – kalvoa pitkin kulkeva sähköisen latauksen aalto. Toimintajännitteet kuljettavat nopeita kudostenvälisiä viestejä ja ne ovat tärkeä osa eliötä. Niitä syntyy monentyyppisissä soluissa, mutta laajimmin ne ovat hermoston viestejä hermosolujen välillä ja niiden kautta muille kehon solukoille kuten lihaksille ja rauhasille. Hermosoluja pitkin kulkevat toimintapotentiaalit ovat hermoimpulsseja. Hermosolujen lisäksi myös mm. lihassoluissa etenee toimintajännitteitä.


title: Toimintapotentiaali

text: Eläinten lisäksi useilla kasveilla esiintyy toimintajännitteitä, jotka säätelevät niiden toimintaa. Eläinten hermoissa etenevät toimintajännitteet tapahtuvat natrium- ja kaliumvirtoina kun taas kasvit käyttävät kaliumin lisäksi kalsiumia. Eläinten lihassoluissa myös kalsiumilla on tärkeä rooli toimintajännitteen kulussa.


title: Toimintapotentiaali

text: Toimintajännitteet ovat hermoviestien kuljetuksen keskeinen tekijä. Niiden ominaisuudet voivat säännellä eliön kehitystä ja yhtä lailla mahdollistaa elinten ja kudosten keskitetyn säätelyn.


title: Toimintapotentiaali

text: Solun sisä- ja ulkopinnan välillä vallitsee aina sähköinen jännite eli potentiaali. Lepotilassa eli lepojännitteessä olevan solun sisällä vallitseva varaus on tasaisen negatiivinen (noin -70 mV) suhteessa solun ympäristöön eikä juuri vaihtele. Solu pitää yllä aktiivisesti lepojännitettä Na-K-pumpun avulla käyttäen ATP:hen varastoitunutta kemiallista energiaa. Kun aktivoitavissa olevan solun jännite purkautuu eli sen sähkölataus nousee lepotasolta yli kynnyksen (engl. "threshold"), solussa laukeaa toimintajännite.


title: Toimintapotentiaali

text: Hermosolun toimintajännite on solun polaarisuuden nopea, muutaman millisekunnin kestoinen heilahdus negatiivisesta positiiviseen ja takaisin. Lihassolussa toimintajännite voi kestää satoja millisekunteja.


title: Toimintapotentiaali

text: Solun täytyy pitää yllä aktiivisesti sille ominaista tasapainotilaa pystyäkseen toimimaan oikein ja reagoimaan muutoksiin. Lepojännitteessä solukalvon yli kulkee jännite, joka aiheuttaa solun sisäpuolelle negatiivisen varauksen verrattuna solun ulkopuoleen. Lepojännite syntyy monesta osatekijästä, kuten solun sisällä olevista, solukalvoa läpäisemättömistä varauksellisista makromolekyyleistä (esimerkiksi proteiineista), sekä solukalvon pinnalla olevien passiivisten natrium (Na) -, kalsium (Ca) - ja kalium (K) -ionien vuotokanavien ominaisuuksista. Tärkeässä osassa lepojännitteen ylläpidossa on aktiivinen kalvoproteiini "Na-K-ATPaasi", joka pumppaa samalla kolme natriumionia solusta ulos ja kaksi kaliumionia solun sisään käyttäen ATP:n hydrolyysissä vapautuvaa energiaa.


title: Toimintapotentiaali

text: Hermosolun jännite voi purkautua esimerkiksi hermovälittäjäaineen vaikutuksesta. Hermovälittäjäainetta sitoutuu solukalvon pinnalla oleviin ionikanaviin saaden ne aukeamaan. Ioneja virtaa soluun ja ne rikkovat lepojännitteen. Jännitteen muuttuminen aiheuttaa joidenkin Na-kanavien aukeamisen, jolloin natriumioneja virtaa soluun.


title: Toimintapotentiaali

text: Joidenkin Na-kanavien aukeaminen aiheuttaa myös viereisten Na-kanavien aukeamisen. Natriumionit ovat varaukseltaan positiivisia, joten Na-ionien virtaus muuttaa solukalvon sisäpinnan varauksen positiiviseksi.


title: Toimintapotentiaali

text: Kun kalvojännite on noin +30 mV, Na-kanavat sulkeutuvat ja pysyvät hetken toimimattomina pystymättä heti osallistumaan mahdollisiin uusiin signaaleihin. Na-kanavien sulkeutuessa kaliumkanavat aukeavat.


title: Toimintapotentiaali

text: Kaliumionit ovat natriumionien tavoin positiivisia ja kaliumkanavien avauduttua kaliumionit siirtyvät ulos positiivisesti varautuneelta solukalvon sisäpinnalta. Näin kalvojännite palautuu negatiiviseksi, mitä kutsutaan repolarisaatioksi. Lopuksi Na-K-ATPaasi palauttaa ionikonsentraatiot ennalleen pumppaamalla kaliumioneja solun sisään ja natriumioneja ulos, minkä jälkeen solu on valmis uuteen depolarisaatioon.


title: Kuopion vankila

text: Kuopion vankila (aiemmin Kuopion Lääninvankila) on vankila Kuopion Maljalahden kaupunginosassa (Itkonniemenkatu 2b). Kuopion vankilassa oli 93 paikkainen suljettu laitos, ja sen yhteydesä on 20-paikkainen vapauttamisyksikkö. Vuonna 2016 keskimäärin yksiköissä oli 93 ja 19 vankia. Vangit tulevat tavallisesti Keski-Suomen, Pohjois-Karjalan ja Pohjois-Savon maakunnista. Henkilöstöä vankilassa on 75.


title: Kuopion vankila

text: Kruunun- eli lääninvankila aloitti vuonna 1780. Nykyisellä paikallaan se on ollut vuodesta 1829 lähtien. Ensimmäinen rakennusvaihe on arkkitehti Carl Ludvig Engelin suunnittelema kolmikerroksinen kivinen rakennus, jonka keisari Aleksanteri I määräsi rakennettavaksi. Toinen rakennusvaihe valmistui 50 vuotta myöhemmin ja kolmas vaihe, punatiilinen nelikerroksinen ristinmuotoinen rakennus valmistui vuonna 1888. Ristimäinen vankilarakennus muistuttaa Pietarin Krestyn vankilaa.


title: Iši biladi

text: Iši biladi (عيشي بلادي, "Eläköön kotimaani") on Arabiemiraattien kansallislaulu. Laulun on sanoittanut Arif al-Šaikh Abdullah al-Hasan, jonka sanoitus valittiin aiemmin tekstittömän hymnin sanoiksi kilpailun jälkeen vuonna 1996. Laulun melodia on ollut Arabiemiraattien kansallislauluna jo vuodesta 1971. Kyseessä on fanfaaria muistuttava hymni, jonka on säveltänyt Mohammed Abdel Wahab. Hän on säveltänyt myös Tunisian kansallislaulun Humat al-hima ja Libyan kansallislaulun Libya, Libya, Libya.


title: Iši biladi

text:
عيشي بلادي عاش اتحاد إماراتنا
عشت لشعب دينه الإسلام هديه القرآن
حصنتك باسم الله يا وطن


title: Iši biladi

text: بلادي بلادي بلادي بلادي


title: Iši biladi

text:
حماك الاله شرور الزمان
أقسمنا أن نبني نعمل
نعمل نخلص نعمل نخلص
مهما عشنا نخلص نخلص


title: Iši biladi

text:
دام الأمان وعاش العلم يا إماراتنا
رمز العروبة
كلنا نفديك بالدما نرويك
نفديك بالأرواح يا وطن


title: Iši biladi

text:
‘Īšī, bilādī, ‘āša-ttiḥādu imārātinā
‘Išti li-ša‘bin, dīnuhu-l-islāmu, hadīhu-l-qur’ānu
Ḥaṣṣantuki bi-smi-llāhi yā waṭanu


title: Iši biladi

text: Bilādī, bilādī, bilādī, bilādī


title: Iši biladi

text:
Ḥamāki-l-ilāhu šurūra-l-zamāni
Aqsamnā an nabnī na‘malu
Na‘malu nukhliṣu, na‘malu nukhliṣu
Muhimman ‘išnā nukhliṣu, nukhliṣu


title: Iši biladi

text:
Dāma-l-amān wa-‘āša-l-‘alamu, yā imārātanā
Ramzu-l-‘urūbati
Kullunā nafdīki bil-dimā nurwīki
Nafdīki bil-arwāḥi yā waṭanu


title: François Darlan

text: Jean Louis Xavier François Darlan (7. elokuuta 1881–24. joulukuuta 1942) oli ranskalainen laivastoamiraali, joka toimi toisen maailmansodan syttyessä Ranskan merivoimien komentajana ja antautumisen jälkeen marsalkka Pétainin Vichyn Ranskan hallituksessa, mutta siirtyi myöhemmin liittoutuneiden puolelle.


title: François Darlan

text: Darlan syntyi Néracissa, Lot-et-Garonnessa ja valmistui laivastokoulusta (École Navale) 1902. Ensimmäisen maailmansodan aikana hän komensi tykistöpatteria. Laivastoon sodan jälkeen jäänyt Darlan ylennettiin kontra-amiraaliksi 1929 sekä vara-amiraaliksi 1932. Hänestä tuli merivoimien yleisesikunnan päällikkö ja amiraali 1936. Vuonna 1939 hänet nimitettiin merivoimien komentajaksi ja ylennettiin laivastoamiraaliksi ("Amiral de la Flotte"). Tämä vain Darlanille myönnetty arvo vastasi aiempia Ranskan amiraalin ja suuramiraalin arvoja.


title: François Darlan

text: Kun Pariisi miehitettiin kesäkuussa 1940, Darlan tuki pääministeri marsalkka Pétainia. Hän sai jäädä laivastoministeriksi. Hän siirsi suurimman osan laivastoa Pohjois-Afrikkaan, mutta britit pelkäsivät laivojen joutuvan saksalaisille, joten Royal Navy tuhosi Ranskan laivaston Mers-el-Kébirissa 3. heinäkuuta 1300 ranskalaisen merimiehen menetyksin. Tämä vahvisti Darlanin brittivastaisuutta, mutta hän ei silti luovuttanut loppuja aluksia Saksan komentoon.


title: François Darlan

text: Helmikuussa 1941 Darlan korvasi Pierre Lavalin Pétainin varamiehenä ja sai myös sisä-, puolustus- ja ulkoministerin salkut. Tammikuussa 1942 hän hoiti muitakin hallituksen tehtäviä. Lavalin lailla myös Darlan kannatti Ranskan ja Saksan yhteistoimintaa. Saksalaiset olivat kuitenkin epäluuloisia ja pitävät häntä opportunistina ja huhtikuussa Darlan sai luovuttaa tehtäviään natsimyönteisemmälle Lavalille. Hänestä tuli kuitenkin sotavoimien komentaja.


title: François Darlan

text: Darlan matkusti Algeriin 7. marraskuuta 1942 katsomaan poikaansa, joka oli joutunut polion vuoksi sairaalaan. Hänen matkansa ajoittui juuri ennen operaatio Torchin alkua. Vastarintaliike onnistui ennen hyökkäyksen alkua kaappaamaan Pohjois-Ranskan yleisesikunnan päällikkö Alphonse Juinin ja Darlanin ja eliminoimaan Sidi Ferruchin rannikkotykistön ja Vichyn XIX armeijakunnan. Liittoutuneet valtasivat Algerin ensimmäisen hyökkäyspäivänä.


title: François Darlan

text: Kenraali Mark Wayne Clark taivutteli Darlanin ja Juinin kolmen päivän neuvottelujen jälkeen määräämään Ranskan joukot lopettamaan vastarinnan. Darlan jäi ranskalaishallinnon johtoon. Tästä syystä Vichyn hallitus erotti hänet ja Saksan joukot miehittivät Etelä-Ranskankin operaatio Antonin mukaisesti.


title: François Darlan

text: Kenraali Eisenhower antoi Darlanin nimittää itsensä Ranskan korkeimmaksi edustajaksi Pohjois- ja Länsi-Afrikkaan 14. marraskuuta, mitä Vapaan Ranskan kenraali Charles de Gaulle ei voinut hyväksyä. 27. marraskuuta viimeiset Ranskan alukset upotettiin Toulonissa. Suurin osa Afrikan joukoista seurasi Darlanin esimerkkiä, mutta pieni osa liittyi saksalaisiin Tunisiassa.


title: François Darlan

text: Illalla 24. joulukuuta 1942 20-vuotias monarkisti Ferdinand Bonnier de La Chapelle tunkeutui Darlanin päämajaan Algerissa ja ampui häntä kahdesti. La Chapelle teloitettiin ampumalla. Darlanin seuraajaksi ranskalaisten johtoon tuli Henri Giraud.


title: Walter Mondale

text: Walter Frederick "Fritz" Mondale (s. 5. tammikuuta 1928) on yhdysvaltalainen demokraattipoliitikko ja Yhdysvaltain 42. varapresidentti (1977–1981) Jimmy Carterin ollessa presidenttinä. Hän pyrki presidentiksi 1984 häviten kuitenkin Ronald Reaganille selvästi. Mondalen varapresidenttiehdokkaana oli newyorkilainen Geraldine Ferraro.


title: Walter Mondale

text: Mondalen kampanja muistetaan iskulauseesta "Missä on pihvi ?" (Where's the beef), jonka hän otti hampurilaisketju Wendyn mainoksesta.


title: Walter Mondale

text: Mondale avasi 1980 Lace Placidin talviolympialaiset.


title: Rönö

text: Rönö on saari Kallavedessä ja se muodostaa naapurisaarineen noin 500 asukkaan kaupunginosan Kuopiossa aivan Kuopion keskustaan kuuluvan Väinölänniemen kaupunginosan naapurissa. Rönö sijaitsee katuverkkoa pitkin mitattuna noin 2,5 kilometriä Kuopion torilta kaakkoon. Saari on yhdistetty sillalla (1988) Väinölänniemeen. Rönö on haluttu asuinalue ja se on Saaristokaupungin rantatonttien ohella Kuopion kalleimpia alueita. Sinne on rakennettu ainoastaan omakoti-, pari- ja rivitaloja.


title: Rönö

text: Suurin osa saaresta rakennettiin 1980- ja 1990-luvun taitteen nousukaudella, mutta taloja on tehty 2000-luvullakin, ja muutamia tontteja on vielä kokonaan rakentamatta. Kaupunginvaltuuston päätöksellä Rönön korkeimmalle kohdalle rakennettiin aikoinaan myös kaupungin vuokrataloja.


title: Rönö

text: Rönössä ovat Kuopion ainoat alueet, joissa talouksien vuotuinen keskitulo ylittää 100 000 euroa. Saaren lounaisrannalla keskitulo on jopa 230 000 euroa. Alueella asuu vanhuksia vain vähän, mutta pienperheitä on paljon. Talouksien keskikoko on 2,2–2,9 henkilöä.


title: Rönö

text: Rönön kaupunginosaan kuulu pääsaaren ohella Honkasaari, Lehtosaari, Varvisaari ja Tiilissaari sekä muutama pienempi saari. Näistä Varvisaareen on siltayhteys Rönöstä. Rönössä ja sen lähisaarilla oli 1.1.2008 vain 15 työpaikkaa. Tämä kuvaa alueen painottumista lähes täysin asumis- ja virkistyskäyttöön. Alueella ei ole kauppoja eikä kioskeja. Lähin vastaava, kesä- ja tilausravintola Peräniemen kasino sijaitsee Väinölänniemen Rönön vastaisella laidalla. Linja-autoliikenne alueelle rajoittuu päiväsaikaan, välille 7–16.


title: Rönö

text: Rönön saarta lukuun ottamatta kaupunginosa on osa joulukuussa 2017 perustettua Kuopion kansallista kaupunkipuistoa.


title: Spiro Agnew

text: Spiro Theodore Agnew (, Spýros Theódoros Ágkniou) (9. marraskuuta 1918 – 17. syyskuuta 1996) oli Yhdysvaltain presidentti Richard Nixonin varapresidenttinä vuosina 1969–1973. Agnew toimi myös 55:ntenä Marylandin kuvernöörinä 1967–1969. Hän joutui eroamaan varapresidentin tehtävistä hieman ennen presidentti Nixonin eroa veropetoksen vuoksi.


title: Uranus (täsmennyssivu)

text: Uranus tarkoittaa seuraavia:


title: Aivopuolisko

text: Aivopuoliskoiksi eli hemisfääreiksi kutsutaan kehon keskilinjan mukaan jakautuvia aivojen vasenta ja oikeaa puoliskoa. Kummallakin aivopuoliskolla on ulompi harmaa kerros, aivokuori, sekä sisempi valkoinen kerros. Puoliskojen rakenne ja solutyypit jakautuvat epäsymmetrisesti. Osa aivopuoliskojen rakenne-eroista on yhteneväistä eri ihmisten välillä, kun taas osa vaihtelee huomattavasti yksilöiden välillä. Aivopuoliskoja yhdistää niiden välissä oleva aivokurkiainen, jota pitkin ne voivat vaihtaa tietoa keskenään.


title: Aivopuolisko

text: Vasen aivopuolisko ohjaa kehon oikeaa puolta ja oikea aivopuolisko kehon vasenta puolta. Sama ristikkäisyys koskee myös aistihavaintojen välittymistä kehon eri puolilta aivopuoliskoihin. Aivopuoliskot ovat lisäksi erikoistuneet osittain erityyppiseen tiedonkäsittelyyn. Tätä työnjakoa kutsutaan lateralisaatioksi. Aivovauriopotilailla tehdyissä tutkimuksissa on havaittu, että useimmat kielelliset kyvyt sijaitsevat vasemmassa aivopuoliskossa. Oikeallakin aivopuoliskolla tiedetään olevan oma tehtävänsä puheen ymmärtämisessä, sillä sen vaurioiden on havaittu haittaavan puheeseen sisältyvien tunnevihjeiden ymmärtämistä. Nykyajan aivonkuvausmenetelmillä on pystytty tutkimaan myös normaalien aivojen toimintaeroja ihmisten suorittaessa erityyppisiä tehtäviä. Aivopuoliskot kykenevät toimimaan myös itsenäisesti.


title: Aivopuolisko

text: "Taulukko: aivopuoliskojen työnjako."


title: Aivopuolisko

text: Tutkimuksestaan Nobel-palkittu psykologi Roger Sperry alkoi 1960-luvulla tutkia ns. aivohalkiohenkilöitä, joiden aivokurkiainen oli jouduttu katkaisemaan lääketieteellisistä syistä. Toimenpiteellä ei ollut vaikutusta henkilöiden arkielämään, mutta Sperry löysi tutkimuksissaan erikoisolosuhteita, joissa aivohalkiohenkilöt käyttäytyivät normaalista poikkeavalla tavalla. Sperry kokeili esimerkiksi kuvan esittämistä ainoastaan oikean aivopuoliskon näkökenttään, jolloin se välittyi vasempaan aivopuoliskoon ilman, että se olisi sieltä voinut kulkeutua oikeaan aivopuoliskoon. Tällöin aivohalkiohenkilöt eivät kyenneet nimeämään näytettyjä esineitä. Sperry pystyi päättelemään nimeämiskyvyn sijaitsevan vasemmassa aivopuoliskossa, sillä se suoriutui vastaavasta tehtävästä. Sperry havaitsi kokeissaan oikean aivopuoliskon olevan myös avaruudellisten suhteiden hahmottamisessa vasempaa parempi, sillä aivohalkiopotilaat osasivat koota palapelin vasemmalla mutta eivät oikealla kädellä.


title: Aivopuolisko

text: Laajalti levinneen uskomuksen mukaan vasen aivopuolisko olisi erittelevä, asioita yksityiskohtaisesti tarkasteleva, ja oikea aivopuolisko kokonaisvaltainen, suuria kokonaisuuksia käsittelevä. Asiantuntijoiden mukaan aivopuoliskojen toiminnallisia eroja on kuitenkin tulkittava varovasti. Tiedotusvälineissä on tehty liian pitkälle meneviä päätelmiä, joiden mukaan ihmisiä on muun muassa luokiteltu oikean tai vasemman aivopuoliskon tyypeiksi. Markkinoilla on myös menetelmiä, joiden tarkoituksena on oikean tai vasemman aivopuoliskon kehittäminen. Toisinaan kulttuuria ja uskontoa on pyritty sijoittamaan eri aivopuoliskoihin. Tällainen ”aivopuoliskomystiikka” on saanut alkunsa modernin aivotutkimuksen tulkitsemisesta, mutta neuropsykologian näkökulmasta sille ei ole tieteellisiä perusteita: aivopuoliskot toimivat normaaleilla ihmisillä yhtenä kokonaisuutena toisiaan täydentäen.


title: Alben W. Barkley

text: Alben William Barkley, syntyjään Willie Alben Barkley (24. marraskuuta 1877 – 30. huhtikuuta 1956) oli Yhdysvaltojen 35. varapresidentti Harry S. Trumanin kokonaisella presidenttikaudella vuodet 1949–1953. Hän kuului demokraattisen puolueeseen.


title: Alben W. Barkley

text: Barkleyn poliittinen ura alkoi vuonna 1912 hänen noustessaan edustajainhuoneen jäseneksi. Vuonna 1926 hän pääsi senaattiin ja toimi senaattorina Kentuckystä sekä ennen varapresidenttiyttään että sen jälkeen.


title: Moduuli (ohjelmointi)

text: Moduuli tarkoittaa tietokoneohjelman itsenäistä osaa, jolla on "syöttötiedot", "tulostiedot" ja oma "toiminnallinen tehtävä" (funktio). Ohjelma voidaan koota moduuleista, jolloin puhutaan modulaarisesta ohjelmasta ja modulaarisesta ohjelmoinnista. Ohjelman testauksessa puhutaan moduulitestauksesta.


title: Moduuli (ohjelmointi)

text: Modulaarisessa ohjelmoinnissa ohjelmamoduulin sidokset (muuttujat ja vakiot) muuhun ohjelmaan tulisi välittyä parametrien kautta. Tällöin ohjelmamoduuli on helppo siirtää tai kopioida ohjelmakoodin toiseen paikkaan eikä tule vaikeasti etsittäviä ohjelmointivirheitä kun uudessa ympäristössä samankaltaisia sidoksia ei ole. Tämä lisää ohjelmien luotettavuutta ja siirrettävyyttä, mutta saattaa laskea nopeutta.


title: Luettelo balettitermeistä

text: Tämä on luettelo yleisimmistä klassisessa baletissa käytetyistä termeistä. Termistö vaihtelee hieman koulukunnittain ja samalle liikkeelle on sekä useampia nimityksiä että hieman toisistaan poikkeavia suoritustapoja. Suomessa yleisimmin noudatetaan venäläisen koulukunnan metodia (Vaganova-metodi). Muita tärkeitä koulukuntia ovat ranskalainen, italialainen (Cecchetti), tanskalainen (Bournonville) ja englantilainen koulu (Royal Academy of Dance, RAD).


title: Luettelo balettitermeistä

text: A B C D E F G J L M O P Q R S T V


title: Luettelo balettitermeistä

text: Musiikkitermi "hitaasti". Balettiharjoittelun yhteydessä adagiolla tarkoitetaan hitaita liikesarjoja, joilla pyritään kehittämään tanssijan tasapainoa, voimaa ja kauniita linjauksia. Tällainen harjoitus voidaan tehdä joko tangossa eli à la barre tai keskilattialla eli au milieu. Yleisimmät adagiossa käytetyt liikkeet ovat pliét, port de brast, developpét, fouetté-käännökset, rond de jambe't, attitude'it, arabesque'it ja erilaiset piruetit sekä näitä yhdistävät väliaskeleet. Balettiesityksessä adagioksi kutsutaan grand pas de deux'n alkuosiota, jossa ballerina tanssii partnerinsa tukemana. Musiikin tempo ei välttämättä ole adagio, vaan termi viittaa tanssin rauhalliseen ja virtaavaan liikelaatuun.


title: Luettelo balettitermeistä

text: Ilmassa. Esimerkiksi rond de jambe en l'air on rond de jambe tehtynä niin, ettei jalkaa liikuteta lattian pinnassa vaan ilmassa. Vrt. à terre.


title: Luettelo balettitermeistä

text: Musiikkitermi "eloisa, ripeä". Baletin yhteydessä käytettynä tarkoitetaan nopeaan musiikkiin tehtäviä liikkeitä kuten hyppyjä. Petit allegroon kuuluvat pienet, nopeat ja suurta jalkojen näppäryyttä vaativat hypyt kuten pas assemblé tai changement de pieds. Grand allegroon kuuluvat maksimiponnistusta vaativat suuret ja usein liikkuvat hypyt kuten grand jeté tai pas jeté entrelacé. Nämä vaativat usein erilaisia vauhti- ja väliaskeleita kuten pas chassé tai pas glissade.


title: Luettelo balettitermeistä

text: Pidennetty. Käsien ojentaminen kaarevasta asennosta. Samalla kämmen käännetään kohti lattiaa. Esimerkiksi arabesque-asennossa kädet ovat allongé, jotta ne korostaisivat taakse ojennetun jalan pitkää linjaa.


title: Luettelo balettitermeistä

text: Arabialaiseen tapaan. Kuvataiteessa tarkoittaa viivaornamenttia. Asento, jossa tanssija seisoo toinen jalka ojennettuna taakse. Kädet pidetään kannatettuina harmonisessa asennossa allongé ja näin pyritään muodostamaan mahdollisimman pitkä linja sormenpäistä varpaisiin. Arabeskejä on neljä erilaista, joista 1. ja 2. ns. avoimessa asennossa (takana on yleisön puoleinen jalka) ja 3. ja 4. suljetussa (tukijalka on yleisön puoleisena).


title: Luettelo balettitermeistä

text: Taaksepäin.


title: Luettelo balettitermeistä

text: Koota, liittää yhteen. Hyppy, jossa työskentelevä jalka liukuu lattiaa pitkin ja heitetään ilmaan. Jalan ollessa ilmassa tukijalka ponnistaa suoraan ylös nilkka ojennettuna. Assembléssa siis ponnistetaan yhdeltä jalalta, mutta laskeudutaan kahdelle jalalle.Jalkojen liikkeissä käytettyjä eri korkeuksia kuvataan asteluvuilla: "90 astetta" tarkoittaa vaaka-tasoon nostettua jalkaa ja "45 astetta" sen ja lattiatason puoliväliä. Kuitenkin termillä 90 astetta tarkoitetaan usein liikkeen "grand"-muodon minimikorkeutta - ylärajaa ei ole määritelty. Nykyään monet pystyvät jopa ns. kello kuuden asentoon, jossa jalka on nostettu suoraan kohti kattoa eli "180 asteen" korkeuteen (ylempi jalka on siis "minuuttiviisarina" kello kahdessatoista - tukijalka lattialla on "tuntiviisarina" kello kuudessa). Myös "30 asteen" korkeutta käytetään esimerkiksi "battement frappé" -liikkeessä: jalan ojentuessa "sur le cou-de-pied" -asennosta siten, että varvas kulkee vaakatasossa nousematta tai laskematta, saadaan 30 asteen korkeus. Tarkkuus jalan korkeuksissa on tärkeää kahdesta syystä: liikkeiden oikean suorituksen takia ja siksi, että lihaksisto työskentelee hieman eri lailla jalan eri korkeuksissa. Korkeuseroilla saadaan myös tanssiin vaihtelevuutta.


title: Luettelo balettitermeistä

text: Astelukua 180 käytetään kuvaamaan myös jalkoihin vaadittavan aukikierron määrää: jalat käännetään lonkkanivelistä ulospäin siten, että jalkaterät ensimmäisessä asennossa muodostavat suoran linjan, jolla on sekä varpaat että kannat. Jalkaterien välissä on siis 180 asteen kulma.


title: Luettelo balettitermeistä

text: Asento, jossa tanssija seisoo yhdellä jalalla ja toinen jalka on nostettu taakse polvi hieman koukistettuna. Posé attitude effacéessa jalka on lähes suora ja posé attitude croiséessa enemmän koukistettuna. Käytössä – sekä koreografioissa että harjoittelussa – on attitude myös eteen tehtynä, vaikka perinteinen Vaganova-koulu ei sitä tunnekaan.


title: Luettelo balettitermeistä

text: Baletille tyypillinen jalkojen asento, jossa jalat kierretään lonkkanivelestä ulospäin. Sen seurauksena jalkaterät ja polvet kääntyvät sivuille. Jalkojen aukikierto mahdollistaa suuret liikeradat, mutta on myös esteettinen elementti. Ammattiin tähtääviltä baletinopiskelijoilta vaaditaan luonnostaan hyvää lonkkanivelen aukikiertoa. Tavoitteena on pystyä kaikissa viidessä perusasennossa 180 asteen aukikiertoon, jolloin varpaat osoittavat suoraan sivuille.


title: Luettelo balettitermeistä

text: Eteenpäin.


title: Luettelo balettitermeistä

text: Valssiaskeleen kaltainen keinuva askel, jossa vaihdetaan painoa jalalta toiselle.Keinulauta. Jalan heitot peräkkäin eteen ja taakse samalla vartaloa poispäin heitetystä jalasta kallistaen. Voidaan tehdä joko matalana – tendu jeténä – tai korkeana – grand battement jeténä.


title: Luettelo balettitermeistä

text: Baletissa tavoiteltava vaikutelma ilmaan pysähtymisestä hypyn aikana.


title: Luettelo balettitermeistä

text: Pomppiva askel. Hyppy yhdellä jalalla. Ilmassa toinen jalka ojentuu sur le cou-de-pied'stä ja koukistuu taas alastulossa.Heitelty askel. Hyppyliike, jossa ojennetaan jalka vuoroin eteen ja taakse jalalta toiselle hypäten. Samalla vartalo kallistuu hieman poispäin ojennetusta jalasta. Näin syntyy liikkeen keinuva, "heittelehtivä" vaikutelma. Jalan avaus tehdään joko suorana tai koukistuksen kautta.Baskilainen.Tanko. Balettitanko on vaakasuunnassa oleva seinään tai lattiaan kiinnitetty tanko, josta tanssija voi pitää tukea harjoitellessaan tekniikkaa. Balettitunnin alussa tehdään aina perusharjoitukset tangossa ennen siirtymistä keskilattialle. Tankosarjoihin kuuluvat yleensä pliét, tendut, tendu jetét, fondut, rond de jambet, frappét, developpét ja grand battement jetét.Iskut. Nimike kaikille iskuilla (battu) tehtäville hypyille.Lyönti, isku. Jalan ojennus ja palauttaminen lähtöasentoon. Battementista on olemassa monia erilaisia muotoja.


title: Luettelo balettitermeistä

text: Neljänneksiin jaetut iskut. Liikesarja, joka koostuu neljästä dévéloppéesta eteen jatkaen liikettä nejännesfouetté-käännöksellä. Sarjan aikana siis käännökset muodostavat yhden ympyrän.


title: Luettelo balettitermeistä

text: Lyöty, isketty. Liikesanan liitteenä kertoo, että liike tehdään jalkojen iskulla/iskuilla yhteen. Esimerkiksi pas jeté battu on pas jeté iskien jalat yhteen ilmalennon aikana.Kädet, käsivarret.


title: Luettelo balettitermeistä

text: Rikottu, hajonnut. Brisé on periaatteessa eteen tai taakse tehty liikkuva pas assemblé battullä eli jalkojen iskulla ilmassa viidennessä asennossa. Briséessä eteenpäin ilmaan heitetään viidennestä asennosta takimmainen jalka ensimmäisen asennon kautta liu'uttaen, se isketään ilmassa ponnistavan jalan eteen viidenteen asentoon ja palautetaan takaisin takimmaiseksi laskeuduttaessa alas viidenteen asentoon demi plié. Tehdään myös jalan heitolla taakse. Hypyllä liikutaan heitetyn jalan suuntaan.Hyppy jossa ojennetut jalat lyödään yhteen ilmassa. Petite cabriolessa jalat nousevat 45 asteen kulmaan ja grande cabriolessa 90 asteen kulmaan. Liikkeessä toinen jalka heitetään ilmaan ja tukijalka ponnistaa perään iskien toisen jalan vielä korkeammalle. Laskeutuminen tehdään ponnistaneelle jalalle.Ketjut, lenkit. Käytetään myös pidempää nimikettä tours chaînés déboulés. Liike koostuu jatkuvana sarjana tehdyistä askelista samalla ympäri pyörien puolivarpailla tai au pointe.


title: Luettelo balettitermeistä

text: Jalkojen vaihto. Changement'it ovat hyppyjä viidennessä asennossa, joissa vaihdetaan ilmassa etujalan ja takajalan paikkaa. Hypyt tehdään joskus myös "en pointe" hyppien.Takaa-ajettu. Hyppy, jossa jälkimmäinen jalka "ajaa takaa" etumaista. Suomeksi vastaava termi on laukka-askel.Viides.Vastaliike. Kulkusuuntaa muuttava askel, joka voidaan tehdä myös hyppynä.


title: Luettelo balettitermeistä

text: Vartalo.


title: Luettelo balettitermeistä

text: Sivuttain.


title: Luettelo balettitermeistä

text: Nilkalla. Asento jalka koukistettuna tukijalan nilkan korkeudelle. Työskentelevä jalka voi olla joko tukijalan edessä, sivulla nilkan ympäri kiertyneenä tai takana.Katkaistu askel. Tukijalan lähelle astuttu askel, jolla tukijalkaa vaihdetaan esimerkiksi juuri ennen ojennusta tai hyppyä. Pas coupé dessous'ssa (alle) astutaan tukijalan taakse ja dessus'ssä (päälle) tukijalan eteen.Juosten. Esimerkiksi pas de bourrée couru: pienet juoksuaskeleet varpailla liikkuen eteen- tai taaksepäin.Ristissä. 1/8-käännöksen verran sivuttain yleisöön käännetty asento, jossa tanssijan jalat näyttävät yleisöstä katsottuna olevan ristissä eli yleisön puoleinen jalka on etumaisena. Ns. suljettu asento.Ristiin. Ristin sakaroiden suuntiin tehty liike eli neljännestä asennosta toiseen ja toisesta neljänteen. Esimerkiksi tendun voi tehdä en croix, jolloin se tehdään peräkkäin eteen, sivulle, taakse ja sivulle.


title: Luettelo balettitermeistä

text: Karakteritanssi. Kansallisia tai kansantansseja esitettynä baletin liikekielellä. Esimerkiksi moldovalainen, venäläinen tai unkarilainen tanssi.


title: Luettelo balettitermeistä

text: Sisäänpäin. Liike tehtynä kiertäen takaa eteenpäin, esimerkiksi rond de jambe en dedans. Piruettien yhteydessä tarkoittaa sisäänpäin, kohti tukijalkaa. Vastakohta on en dehors. Tarkoittaa myös sitä, kun koko liikesarja alkaa taaksepäin.


title: Luettelo balettitermeistä

text: Ulospäin. Liike tehtynä kiertäen edestä taaksepäin. Piruettien yhteydessä ulospäin, poispäin tukijalasta. Vastakohta on en dedans. Käytetään myös tehtäessä koko liikesarja eteenpäin alkaen.


title: Luettelo balettitermeistä

text: Puoli. Liikesanan liitteenä tarkoittaa liikkeen tekotapaa puolittain. Vrt. grand.Takana.


title: Luettelo balettitermeistä

text: Alle. Tarkoittaa työskentelevän jalan siirtymistä tukijalan taitse.


title: Luettelo balettitermeistä

text: Päällä. Tarkoittaa työskentelevän jalan siirtymistä tukijalan editse.


title: Luettelo balettitermeistä

text: Toinen.Edessä.


title: Luettelo balettitermeistä

text: Jalannosto koukistuksen kautta suoraksi ilmaan.Diagonaaliin. Liikutaan tilassa diagonaalisesti eli nurkasta nurkkaan.


title: Luettelo balettitermeistä

text: Jalan nopea demi rond ja palautus takaisin.


title: Luettelo balettitermeistä

text: Kaksois-. Liite, jolla ilmaistaan liikkeen kahdentuminen. Esimerkiksi battement frappé doublessa yhdistetään petit battement ja frappé peräkkäin, jolloin iskuja nilkassa tulee kaksi peräkkäin.


title: Luettelo balettitermeistä

text: Sivuun vedetty. Asento, jossa vartalo on kääntyneenä yleisöstä viistoon ja jalka ojennettuna itsestä sivulle. Écarté devantissa jalka on etuviistossa ja écarté derriéressä takaviistossa.


title: Luettelo balettitermeistä

text: Échappe on liike jonka aikana jalat avataan suljetusta asennosta. Échappén voi tehdä joko hyppynä tai au pointe:Effacé on yksi vartalon perussuunnista. Tanssija seisoo 1/8-käännöksen verran viistosti yleisöön siten, että jalat näyttävät olevan "avoimessa asennossa" eli yleisön puoleinen jalka on takimmaisena. Effacén vastakohta on croisé.Kasvokkain. Vartalon suunta yleisöön päin.


title: Luettelo balettitermeistä

text: Hyppy, jonka aikana tanssija nopeasti vie ojennetut jalat ristiin eteen ja taakse iskien. Tärkeä batterie-hyppyperhe. Entrechat't nimetään kolmesta kymmeneen riippuen siitä kuinka monta kertaa jalat ristitään hypyn aikana. Parillisilla numeroilla ilmaistaan hypyt, joissa tullaan alas kahdelle jalalle ja parittomilla numeroilla yhdelle jalalle päättyvät.Grand allegro -hyppy, jossa ponnistettaessa heitetään toinen jalka eteen, käännytään ilmassa puoli kierrosta ja samalla vaihdetaan jalkoja siten, että ponnistanut jalka jää alastullessa taakse arabesqueen.


title: Luettelo balettitermeistä

text: Askeleet toistensa sisään. Hyppyjä jalalta toiselle ilmassa molemmat jalat ojentaen. Sama asento vaihtuu jalalta toiselle hypyllä. Tehdään monissa eri asennoissa joko paikallaan tai liikkuen sekä myös kääntyen en tournant.


title: Luettelo balettitermeistä

text: Olkapään suuntaan. Vartalon asento kääntyneenä 1/8-käännöksen verran viistoon ja katse on yleisön puoleisen olkapään suuntaan. Vrt. en face. Épaulment voi olla croisé tai effacé riippuen siitä, kumpi jalka on etumaisena. Jalkojen ensimmäisessä tai toisessa asennossa ei koskaan olla épaulement, vaan ainoastaan kolmannessa, neljännessä tai viidennessä asennossa sekä asennoissa yhdellä jalalla seisten ja toinen jalka edessä tai takana.


title: Luettelo balettitermeistä

text: Harjoitukset tangolla, tankosarjat. Jokaisen balettitunnin alussa tehdään perusharjoitukset eli tankosarjat yhdellä tai kahdella kädellä tankoon tukien. Tankosarjat ovat klassisen baletin oppimisen perusta. Tankoon tukien liikkeitä on helpompi harjoitella ja kehittää tekniikkaa puhtaammaksi, kun ei tarvitse keskittyä niin paljon tasapainossa pysymiseen. Liikkeiden lisäksi pyritään kehittämään lihasvoimaa, notkeutta, lonkkien aukikiertoa ja vartalon kannatusta. Tankosarjat vaihtelevat hieman oppilaiden tason ja opettajan mukaan, mutta yleensä ne sisältävät nämä elementit:


title: Luettelo balettitermeistä

text: Harjoitukset keskilattialla. Tangossa tehtyjen harjoitusten jälkeen siirrytään keskilattialle, jossa liikkeet tehdään ilman tukea. Jo tangossa tehtyjen liikkeiden lisäksi harjoitellaan muun muassa port de brasita, temps liétä, piruetteja. Liikesarjoihin voidaan nyt lisätä myös tilassa liikkuvia askeleita. Tärkeä osa keskilattiaharjoituksia on ns. grand adagio, jolla harjoitetaan tasapainoa ja käsien, vartalon ja jalkojen liikkeiden yhteyttä. Grand adagion liikeosia ovat muun muassa korkeat jalannostot, tasapainot, vartalon taivutukset sekä käännökset.


title: Luettelo balettitermeistä

text: Yksi vartalon perussuunnista. Tanssija seisoo rintamasuunta yleisöön.


title: Luettelo balettitermeistä

text: Kaatunut. Tehdään sekä hyppynä että askeleena. Molemmille tunnusomaista on "kaatuminen" eteenpäin pas tombéhen kääntyen croisésta croiséhen samalla kiertäen vartaloa katseen säilyessä yleisön suuntaan.


title: Luettelo balettitermeistä

text: Jalka tuodaan sur le cou-de-pied'hen pyyhkäisten päkiällä lattiaa.


title: Luettelo balettitermeistä

text: Tehdään ensin flic tukijalan eteen, avataan jalkaa hiukan sivulle ja pyyhkäistään päkiällä uudestaan lattiaa ja suljetaan jalka taakse sur-le-cou-de-piedhen, avataan haluttuun suuntaan. Liike voidaan aloittaa myös sulkien ensin taakse.Sula, sulanut. Fondun alussa tukijalka on pliéssä ja työskentelevä jalka sur le cou-de-pied'ssä. Samalla kun tukijalka suoristuu, työskentelevä jalka ojentuu eteen, sivulle tai taakse. Liike pyritään suorittamaan erittäin pehmeästi, jatkuvasti ja sulavasti.Viilettää, kiitää. Fouettésta on paljon erilaisia variaatiota, joista tunnetun varmaankin on tour fouetté (fouetté en tournant). Kaikissa fouétte-liikkeissä tapahtuu sekä vartalon käännös että työskentelevän jalan suunnan vaihtuminen suhteessa tukijalkaan (esimerkiksi edestä taakse).Isketty, naputettu. Jalan terävä isku sur le cou-de-pied -asentoon ja takaisin ojennukseen. Tehdään myös koukistaen työskentelevän jalan nilkka sur le cou-de-piedssä.Liukua. Liikkuva askel, jossa työskentelevä jalka liukuu viidennestä asennosta haluttuun suuntaan ja tukijalka seuraa sulkien jalat takaisin viidenteen asentoon. Askel lähtee demi-pliéstä, josta työskentelevä jalka ojentuu lattiaa myöten nousten hieman ilmaan. Tukijalka ponnistaa samalla ja ojentuu suoraksi sivulle niin, että tanssija on pienen hetken ilmassa toisessa asennossa. (Tehdään myös eteen tai taakse, jolloin ilmassa ollaan neljännessä asennossa.) Paino siirtyy laskeutuessa työskentelevälle jalalle ja aiemmin tukijalkana ollut jalka liukuu viidenteen asentoon. Glissade on terre à terre -askel, jolla usein yhdistetään muita askelia tai hyppyjä. Pas glissade tehdään myös varpailla au pointe, jolloin se on askel varpaille viidenteen asentoon.Suuri, iso. Liikesanan liitteenä käytettynä kuvaa liikkeen suoristustapaa mahdollisimman suurella liikelaajuudella.Jalan heitto korkealle suorana.


title: Luettelo balettitermeistä

text: Suuri heitetty. Korkealla jalanheitolla alkava loikka jalalta toiselle. Ilmassa yritetään saada jalat avautumaan spagaattiin. Yleisimmin hyppysuunta on eteenpäin, mutta myös sivulle ja taaksepäin tehtävät muodot ovat olemassa.Suuri kissa-askel. Grand jeté siten, että jalka heitetään eteen ponnistettaessa developpén eli koukun kautta.


title: Luettelo balettitermeistä

text: Suuri heitetty jalan ympyrä. Jalan heitto, joka lähtee hieman koukistetusta asennosta etuviistosta (rond en dehors'issa). Heitolla varvas piirtää suuren korkean kaaren sivulle ja tulee alas ojennukseen lattiaan taakse. En dedans alkaa takaviistosta ja päättyy ojennukseen eteen.


title: Luettelo balettitermeistä

text: Baletissa on käytössä viisi erilaista aukikierrettyjen jalkojen perusasentoa. Kuudettakin asentoa nimikkeenä käytetään, mutta siinä jalat ovat vierekkäin varpaat eteenpäin suunnattuina. Koska aukikierto puuttuu, sitä ei lasketa varsinaisten perusasentojen joukkoon, vaikka asento esiintyykin sekä koreografiassa että balettiharjoittelussa. Kaikissa viidessä (kuudessa) asennossa seistään vartalon paino tasaisesti molemmilla jaloilla. Ensimmäisessä, toisessa ja kuudennessa asennossa jalat ovat vierekkäin ja kolmannessa, neljännessä ja viidennessä peräkkäin. Jalat voivat olla näissä asennoissa peräkkäin joko oikea tai vasen jalka edessä. Ks. aukikierto.Sääri, jalka.


title: Luettelo balettitermeistä

text: Heitetty.Käsiasentojen nimityksissä on eroja eri koulukuntien välillä. Vaganova-metodi tuntee käsien kolme perusasentoa sekä niiden lisäksi ns. valmistavan perusasennon.Lisäksi vakiintuneita nimikkeitä ovat näiden perusasentojen välissä olevat alempi ensimmäinen asento, joka on korkeudeltaan valmistavan perusasennon ja ensimmäisen asennon välissä, sekä alempi toinen asento, joka on korkeudeltaan valmistavan perusasennon ja toisen asennon välissä. Lisää variaatioita käsiasentoihin saadaan allongé-liikkeellä. Se tarkoittaa käden asennon pidentämistä pyöreästä asennosta. Samalla kämmen kääntyy kohti lattiaa. Allongén voi tehdä mistä tahansa käsien perusasennosta. Joissakin koulukunnissa on omat nimikkeet sellaisille käsiasennoille, joissa kädet ovat keskenään eri asennoissa, mutta ne muodostuvat edellä lueteltujen asentojen yhdistelmistä.


title: Luettelo balettitermeistä

text: Opetus, tunti.


title: Luettelo balettitermeistä

text: Baletin tarinan sisältävä käsikirjoitus.


title: Luettelo balettitermeistä

text: "Maneesissa". Liikkeen reittiä kuvaava termi, joka kertoo liikesarjan muodostavan ympyrän.


title: Luettelo balettitermeistä

text: Auki, avonainen. Termi voidaan liittää asentoihin (toinen ja neljäs ovat ouvertes), raajoihin, suuntiin, tiettyihin sarjoihin tai askeliin.Askel. Useimmiten käytetään etuliitteenä, kuten seuraavissa:Saksihyppy.


title: Luettelo balettitermeistä

text: Heitetty askel. Hyppynä alkaa jalan heitolla ilmaan, ponnistus ilmaan jalat avattuina ja alas ilmaan heitetylle jalalle. Varpailla: askel tasapainoon yhdelle jalalle. Voidaan tehdä paikallaan pysyen tai liikkuen eri suuntiin.Ohittava. Tarkoittaa työskentelevän jalan suunnan vaihtoa tukijalan vierestä ohittaen. Ohittaminen voi tapahtua lattialla passé par terre, jolloin työjalka ohittaa tukijalan liukuen ensimmäisen asennon kautta, tai ilmassa työjalan polvea koukistaen. Esimerkiksi battement developpé passéessa ilmaan ojennettu jalka koukistetaan varpaat tukijalan polven korkeudelle ja ojennetaan uuteen suuntaan. Battement retiré passéessa jalka nostetaan viidennestä asennosta koukkuun polven korkeudelle ja lasketaan takaisin lattiaan toiselle puolelle tukijalkaa.


title: Luettelo balettitermeistä

text: Nojautua. Käytetään liiketermin liitteenä. Esimerkiksi arabesque penchée'ssa vartalo nojautuu alaspäin ja taakse ojennettua jalkaa nostetaan kohti kattoa.


title: Luettelo balettitermeistä

text: Pieni. Liikesanan liitteenä käytettävä termi, joka kuvaa liikemuodon pienuutta – esimerkiksi hypyn tai asennon mataluutta.


title: Luettelo balettitermeistä

text: Pienet nopeat iskut jalan nilkassa sur le cou-de-pied. Jalka vaihtuu joka iskulla edestä taakse ja takaa eteen.Jalkaterä.Pistetty. Terävä astuminen työskentelevälle jalalle puoli- tai kokovarpaille.Pyöriä. Piruetti on ehkä tunnetuin balettiliike. Vauhti piruettiin otetaan liikettä edeltävästä pliéstä, josta ponnistetaan yhdelle jalalle puolivarpaille tai kokovarpaille. Tässä asennossa pyöritään ponnistuksessa saadulla vauhdilla haluttu määrä kierroksia. Tavallisimmin piruetin harjoittelu aloitetaan viidennestä asennosta, jossa tukijalka on pyöriessä ojennettuna ja toinen jalka sur le cou-de-pied. Erittäin tärkeää piruettia tehdessä on tasapaino ja todella hyvä vartalon kannatus, että painopiste pysyy oikeassa paikassa. Pyöriessä katse keskitetään tiettyyn pisteeseen ja päätä käännetään ripeästi, että katse pysyisi mahdollisimman keskeytymättömästi pisteessä. Piruetit tehdään en dedans tai en dehors.


title: Luettelo balettitermeistä

text: Taivuttaa, taivutettu. Plié on baletin perusliikkeitä, jonka hyvä hallitseminen on pohjana niin hypyille kuin pirueteillekin. Pliéssä tanssija koukistaa polviaan eli kyykistyy hieman. Monen liikkeen pohjana on demi plié, jossa tehdään vain pieni plié, mutta pliéstä on myös syvempi versio – grand plié, jossa painutaan alas asti ja kantapäät nousevat irti lattiasta (paitsi II asennon grand pliéssä). Tunnin alussa tangossa tehdään yleensä plié-sarja ensimmäisessä, toisessa, neljännessä ja viidennessä asennossa. Plié voidaan tehdä myös yhdellä jalalla seisten.


title: Luettelo balettitermeistä

text: Pliéssä on muiden balettiliikkeiden tapaan tärkeää säilyttää hyvä aukikierto ja vartalon kannatus. Jalkaterät siis osoittavat sivulle ja polvet taipuvat samassa suunnassa – näin vältetään polvivammat. Lantio laskeutuu suorassa linjassa alas, että liike pysyy tasapainoisena. Vaikka pliéssä polvet koukistetaan niin se ei silti tarkoita, että plié olisi lepo-asento. Jalkojen lihakset pitää olla koko ajan aktivoituna, että liike pysyy hallittuna ja kevyen näköisenä.


title: Luettelo balettitermeistä

text: Jalka heitetään korkealle, varvas käy lattialla ojennettuna ja jalka heitetään ylös uudestaan.


title: Luettelo balettitermeistä

text: Kärjillä. Jos liike suoritetaan sur les pointes niin se tehdään varvastossujen kärjillä seisten eli kokovarpailla. Varvastanssista käytetään myös termejä en pointe tai au pointe.Kala. Asento, jossa jalat ovat ristissä viidennessä asennossa ja tiukasti yhdessä sekä selkä taivutettuna kaarelle. Poisson-asento tehdään hypätessä ilmaan tai parin kanssa niin, että miestanssija tukee ballerinaa.


title: Luettelo balettitermeistä

text: Käsien kannatus. Port de bras voi tarkoittaa joko liikesarjaa, jossa käsi/kädet liikkuvat eri asentojen mukaan tai se voi tarkoittaa myös harjoitusta, jossa kehitetään käsien liikkeitä harmonisiksi ja kauniiksi. Käsien liikkeiden tulisi lähteä olkanivelestä, jolloin liikkeet virtaavat kauniisti. Kädet ovat hieman kaarevassa asennossa – niin että kyynärnivel ei pistä esiin terävänä kulmana. Pään ja hartioiden asennot sekä vartalon taivutukset täydentävät port de bras'ta.Kannatettu. Liitteenä tarkoittaa, että liike tehdään samalla liikkuen tilassa. Myös: partneri kantaa ballerinaa.Ensimmäinen. Esimerkiksi premièr position = ensimmäinen asento. Käytetään myös merkityksessä ensi-ilta.Valmistelu. Varsinaista liikettä tai sarjaa ennen tehtävät valmistavat liikkeet. Voi olla joko asettautuminen alkuasentoon tai valmistava harjoitus. Esimerkiksi: käsien préparation ennen sarjan alkua toiseen asentoon tai nousu tasapainoon piruettiasentoon pyörimättä.


title: Luettelo balettitermeistä

text: Käännös kävellessä. Hidas paikallaan suoritettu käännös, joka tehdään yhden jalan varassa pienillä kantapään liikkeillä. Käännös voidaan tehdä eri asennoissa en dehors tai en dedans sekä myös partnerin avustamana. Liikkeestä käytetään myös nimikettä tour lent – hidas käännös.


title: Luettelo balettitermeistä

text: Neljäs.Ylös noussut, kohotettu. Puolivarpaille demi-pointe (eli päkiälle) tai kokovarpaille au pointe (varpaiden kärjelle) nousu. Käytetään myös termiä elevé.


title: Luettelo balettitermeistä

text: Keikahtava, kiepsahtava. Askelin tehtävä käännös, johon yhdistyy voimakas vartalon taivutus. Liikkeessä astutaan tasapainoon yhdelle jalalle ja kallistutaan siitä vartalon taivutuksella pas be bourrée en tournant'iin.


title: Luettelo balettitermeistä

text: Nostettu. Jalan nosto viidennestä asennosta koukussa toista jalkaa pitkin liu'uttaen polven korkeudelle. Battement retiré passé sama liike niin, että jalka vaihdetaan noston aikana edestä taakse tai takaa eteen viidenteen asentoon.


title: Luettelo balettitermeistä

text: Naisilla niiaus ja miehillä kumarrus, jolla tervehditään ja kiitetään baletinopettajaa tunnin alkaessa ja päättyessä.


title: Luettelo balettitermeistä

text: Revoltade


title: Luettelo balettitermeistä

text: Jalan ympyrä. Liike, jossa työskentelevä jalka tekee puoliympyrän muotoista liikettä. Esimerkiksi jalka ojennetaan eteen ja viedään yhtenä jatkuvana kaarevana liikkeenä sivulle ja sieltä taakse ja tuodaan takaa suoraan eteen. Rond de jamben voi tehdä en dedans tai en dehors sekä myös tukijalka pliéssä.Kuninkaallinen. Changement yhdellä battu-iskulla ennen jalkojen asennon vaihtoa.


title: Luettelo balettitermeistä

text: Baskilainen hyppy. Liikkuva hyppy, jonka aikana käännytään ilmassa. Tanssija astuu sivulle ja samaan aikaan puolikäännöksellä ponnistaa hyppyyn heittäen toisen jalan sivulle menosuuntaan. Ilmassa ponnistanut jalka koukistuu polven korkeudelle ja samalla käännytään puoli kierrosta lisää. Alastulo sivulle heitetylle jalalle eli hypätään jalalta toiselle. Toinen jalka tule sur le cou-de-piedhen. Miestanssijat tekevät hyppyä myös kahdella kierroksella.Hypätty. Sauté-liite tarkoittaa, että kyseessä on hyppy.Toisessa. Jalat / kädet toisessa asennossa tai jalan asento sivulle ojennettuna, kun vartalo on yleisön suuntaan. Yksi ns. suurista asennoista grands posés. Esimerkiksi tour à la seconde on pyörähdys toinen jalka ojennettuna sivulle.


title: Luettelo balettitermeistä

text: Sissonne on nimetty askeleen kehittäjän mukaan. Sissonne on hyppy kahdelta jalalta yhdelle jalalle. Sissonne voi olla petit (sissonne simple, sissonne fermée, sissonne ouverte 45 asteen kulmassa ja sissonne tombée 45 asteen kulmassa) tai grande (sissonne ouverte 90 asteen kulmassa, sissonne renversée ja sissonne soubresaut).


title: Luettelo balettitermeistä

text: Korkea hyppy viidennessä asennossa liikkuen eteenpäin. Samalla vartaloa taivutetaan kaarelle taaksepäin.


title: Luettelo balettitermeistä

text: Jalka ojennetaan koukun kautta lattiaan (par terre) tai ilmaan 45 tai 90 asteen korkeudelle (grand soutenu) samalla demi pliéhen laskeutuen. Jalka vedetään takaisin viidenteen asentoon ja samalla tukijalka suoristuu.


title: Luettelo balettitermeistä

text: Käännös (tai puolikäännös) viidennessä asennossa. Alkaa jalan ollessa ojennettuna eteen, sivulle tai taakse, josta se vedetään viidenteen asentoon ja samalla noustaan (puoli-)varpaille ja käännytään.


title: Luettelo balettitermeistä

text: Päällä-alla. Käytetään myös muotoa sous-sus. Lähinnä varpailla tehtävä liike, jossa relevéellä viidennessä asennossa vedetään jalat tiukasti yhteen ja samalla liikutaan hieman eteenpäin.


title: Luettelo balettitermeistä

text: Sissonne fermée, joka alkaa jalan vaihdolla viidennessä asennossa ja ponnistus pas coupélla.


title: Luettelo balettitermeistä

text: Nuoliliike. Hyppy jalkoja edessä "saksaten". Ponnistettaessa ensimmäinen jalka heitetään eteen suorana (muodostaa ikään kuin jousipyssyn kaaren), jälkimmäinen jalka heitetään eteen koukun kautta ojentaen (ikään kuin ammuttava nuoli). Hyppy päättyy ojennukseen eteen 90 asteeseen yhdelle jalalle.


title: Luettelo balettitermeistä

text: Liukuvat liikkeet (hypyt). Pienet lähes lattiassa kiinni tehtävät hypähdykset liikkuen eteen- tai taaksepäin esimerkiksi arabesque-asennossa. Tukijalan polvea tai nilkkaa ei ojenneta hypyn aikana suoraksi.


title: Luettelo balettitermeistä

text: Yhdistetty liike. Adagio-musiikkiin tehtävä liikesarja, josta on monia muunnoksia helpommasta vaikeampaan. Kaikille muodoille on tunnusomaista käsien ja jalkojen liikkeiden saumaton sitominen toisiinsa sekä eri suuntiin (etuviistoon, sivulle ja takaviistoon) tehtävät askeleet.Nouseva liike (hetki). Demi pliéstä jalka ojennetaan demi rondin kautta sivulle, samalla tukijalka suoristetaan. Tehdään sekä edestä – en dehors – että takaa – en dedans – avaten.Ojennettu. Jalan ojennus lattiaa pitkin liu'uttaen. Varsinkin nykytanssissa liikkeestä käytetään suomennosta harjaus.


title: Luettelo balettitermeistä

text: Maassa. Esimerkiksi rond de jambe à terre on rond de jambe tehtynä niin, että jalkaa liikutetaan tendun tavoin lattian pinnassa. Vrt. en l'air.


title: Luettelo balettitermeistä

text: Maan kautta. Esimerkiksi passé par terressa työskentelevä jalka viedään lattian kautta liu'uttaen uuteen suuntaan.


title: Luettelo balettitermeistä

text: Korkkiruuvi. Työskentelevän jalan asento koukistettuna varpaat korkealla (polven korkeudella tai jopa ylempänä) kiinni tukijalassa.Suurissa asennoissa kuten arabesquessa ja attitudessa tehtävistä pirueteista käytetään nimikettä tour. Esimerkiksi tour attitude en dedans on pyörähdys attitude-asennossa kääntyen tukijalkaan päin. Termit pirouette ja tour ovat termeinä osittain päällekkäiset ja käännöksistä käytetyt nimikkeet vaihtelevat muun muassa koulukunnittain.


title: Luettelo balettitermeistä

text: Tour tire-bouchon on piruetti, jossa koukistettu jalka on nostettu mahdollisimman ylös – vähintään polven korkeudelle.Tire-bouchon = korkkiruuvi. Nimitys tulee tässä asennossa tehtävässä käännöksessä syntyvästä korkkiruuvimaisesta vaikutelmasta. Kädet ovat kolmannessa asennossa


title: Luettelo balettitermeistä

text: Askelpiruetti. Käännös alkaa jalka avattuna (degagé= irrotettu) sivulle, josta se vedetään tukijalan eteen viidenteen asentoon varpaille. Takimmainen jalka nousee piruettiasentoon tukijalan etupuolelle ja pyörähdetään ympäri.


title: Luettelo balettitermeistä

text: Teknisen taidon näyte, jossa yhdistyy voimakkaaksi kokonaisuudeksi esimerkiksi piruetteja ja hyppyjä.


title: Luettelo balettitermeistä

text: Käännös ilmassa. Erityisesti miestanssijoiden liike. Hyppy viidennestä asennosta ilmaan ja yksi tai useampi pyörähdys pystyakselin ympäri ennen alastuloa takaisin viidenteen asentoon etumainen jalka vaihdettuna.


title: Luettelo balettitermeistä

text: Liukuva käännös. Askel eteenpäin V asentoon varpaille ja käännös ympäri. Tehdään useita kertoja peräkkäin diagonaalissa edeten.


title: Luettelo balettitermeistä

text: Tour jeté


title: Luettelo balettitermeistä

text: Kääntyen. Liite, joka ilmaisee liikkeen tehtävän kääntyen. Esimerkiksi pas de bourrée en tournant.


title: Luettelo balettitermeistä

text: Kolmas.Jalka, jonka päällä seistään. "Seisova jalka".


title: Luettelo balettitermeistä

text: Ballerinan esiintymispuku, jossa on lyhyt tyllihelma. Tutu't ovat hyvin kalliita ja tanssijat eivät käytä niitä tavallisilla harjoitustunneilla. Romanttisen suuntauksen tutu'ssa on pitkä tyllihelma, kuten esimerkiksi baletissa Sylfidit.


title: Luettelo balettitermeistä

text: Liikettä tekevä tai ilmassa oleva jalka. "Työjalka".


title: Luettelo balettitermeistä

text: Käsien asento soikioksi pyöristettyinä vartalon edessä alhaalla. Kyynärpäät ovat käännettyinä sivuille ja käsivarret kannatettuina siten, että ne eivät kosketa vartaloa, vaan ovat hieman etuviistossa. Käsien muodostama soikio on samanlainen kuin kolmannessa asennossa.


title: Luettelo balettitermeistä

text: Lentävä. Liikesanan liitteenä.


title: Tyyppijärjestelmä

text: Ohjelmointikielen tyyppijärjestelmä määrittelee, kuinka ohjelmointikieli luokittelee arvot ja muuttujat tyyppeihin, kuinka se käsittelee näitä tyyppejä ja kuinka nämä tyypit toimivat keskenään. Tyyppi tai tietotyyppi on joukko arvoja, joilla on yleensä samanaiheinen merkitys tai yhtenevä toteutus.


title: Tyyppijärjestelmä

text: Tietotyypit antavat tulkinnan tietokoneen muistissa oleville bittijonoille. Tavanomaisten tietokoneiden muisti koostuu järjestyksessä olevista biteistä, joiden tulkinta on vapaa. Niinpä sama osa muistin sisältöä voidaan tulkita vaikkapa merkiksi, kokonaisluvuksi, liukuluvuksi tai osoitteeksi toiseen muistipaikkaan. Tyypit kertovat ohjelmille ja ohjelmoijille, kuinka nämä bitit tulkitaan.


title: Tyyppijärjestelmä

text: Muuttujan tai arvon tyyppi määrittelee, millä tavoin se voi toimia muiden muuttujien tai arvojen kanssa. Tyyppitarkastuksessa varmistutaan siitä, että tyypit toimivat näiden rajoitusten mukaan, eli tarkastetaan osa ohjelman semantiikasta. Tyyppitarkastus voidaan suorittaa ohjelman käännösaikana ("staattinen tyyppitarkastus") tai ajoaikana ("dynaaminen tyyppitarkastus").


title: Tyyppijärjestelmä

text: Tyyppijärjestelmä antaa seuraavia merkittäviä hyötyjä:


title: Tyyppijärjestelmä

text:
"Hello, World" / 3
voidaan tunnistaa virheelliseksi, koska merkkijonon jakaminen kokonaisluvulla ei ole mielekäs operaatio.


title: Tyyppijärjestelmä

text:
Tyyppijärjestelmä voi olla staattinen tai dynaaminen. Edellisessä objektien tyypit ovat tiedossa jo käännösvaiheessa, jälkimmäisessä tyyppi voi muuttua ajonaikaisesti. Esimerkiksi C-kielen tyyppijärjestelmä on staattinen, koska muuttujien tyypit on pakko antaa muuttuja- ja funktioesittelyiden yhteydessä. Sen sijaan useimmat tulkattavat (eivät kuitenkaan kaikki) kielet ovat dynaamisesti tyypittäviä kieliä, kuten Perl ja Python. Esimerkiksi seuraava ohjelmakoodinpätkä
on laillista Pythonia:
Aluksi count on tässä merkkijonotyyppinen, koska taulukon ARGV (komentoriviargumentit ) alkiot ovat
merkkijonoja. Seuraavalla rivillä count muunnetaan integer-tyyppiseksi ennen return -lausetta. Muuttujan count tyyppi siis vaihtuu ajonaikana, mutta siitä ei aiheudu virhettä.


title: Tyyppijärjestelmä

text: Dynaaminen tyypitys tarjoaa joustavuutta, mutta se ei ole automaattisesti staattista tyypitystä parempi ratkaisu. Staattisen tyyppijärjestelmän avulla monet virheet voidaan havaita käännösaikana, kun taas dynaamisesti tyypitetyssä kielessä vastaava virhe havaitaan vasta ajon aikana.


title: Heike Henkel

text: Heike Henkel (o.s. Redetzky, s. 5. toukokuuta 1964 Kiel) on saksalainen entinen korkeushyppääjä. Henkel saavutti korkeushypyssä lukuisia arvokisamitaleita ja oli 1980-luvun lopun ja 1990-luvun alun aikoina maailman terävimmällä huipulla lajissaan.


title: Heike Henkel

text: Ensimmäisen aikuisten arvokisamitalinsa, hopeisen, Henkel saavutti 1988 EM-hallikisoista Budapestista. Vuotta myöhemmin Budapestin MM-hallikisoissa hän oli pronssilla. 1990 Glasgow'n EM-hallikisoista hän saavutti kultaa kuten myös myöhemmin samana vuonna Splitin ulkoratojen EM-kisoista. 1991 hän voitti MM-kultaa sekä Sevillan halli-MM-kisoista että Tokion ulkoratojen MM-kisoista. Henkel jatkoi kultaputkeaan myös 1992 EM-hallikisoissa ja myöhemmin samana vuonna Barcelonan olympialaisissa. 1993 Toronton MM-hallikisoista hän saavutti hopeaa ja 1995 Barcelonasta pronssia.


title: Heike Henkel

text: Vuonna 1992 Henkel valittiin ja kotimaassaan Saksassa vuoden urheilijaksi.


title: Brian Wellman

text: Brian Wellman (s. 8. syyskuuta 1967 Bermuda) on bermudalainen entinen kolmiloikkaaja.


title: Brian Wellman

text: Vuonna 1991 Wellman voitti universiadien kolmiloikkakilpailun. 1993 Toronton MM-hallikisoissa hän saavutti pronssia samoin kuin vuonna 1994 Kansainyhteisön kisoissa. 1995 Barcelonan MM-hallikisoissa hän voitti maailmanmestaruuskultaa uudella kisaennätystuloksella 17,72. Göteborgin MM-kisoissa 1995 Wellman hyppäsi toiseksi tuloksella 17,62. Kilpailun voitti Jonathan Edwards maailmanennätystuloksella 18,29. Wellman jatkoi hyppäämistä kansainvälisellä huipputasolla vielä uuden vuosituhannen puolelle ja selviytyi usein arvokisojen loppukilpailuun saakka. Vielä 2001 Edmontonin MM-kisoissa hän oli kuudes.


title: Brian Wellman

text: Wellman on 175 senttimetriä pitkä ja painaa 72,5 kilogrammaa. Hänen kolmiloikkaennätyksensä on 17,62 vuodelta 1995 ja pituushyppyennätys 7,61 metriä vuodelta 1994.


title: Irlantilainen tanssi

text: Irlantilainen tanssi on nimensä mukaisesti irlantilaista kansantanssia. Irlantilainen tanssi on yleisnimitys useille eri tanssilajeille ja -tyypeille, joita kuitenkin yhdistää vahva vuorovaikutus musiikkiin ja sen rytmiin.


title: Irlantilainen tanssi

text: Irlantilaiseen tanssimiseen on varsinaisesti viitattu ensimmäisen kerran 1600-luvulta säilyneissä kirjoituksissa. Jo silloin tuli ilmi eri maiden tanssien vaikutukset toisiinsa, mutta myös musiikin paikallisuus ja tanssin vauhdikkuus. Hovien muotisuuntaukset ja rahvaan tanssit heijastuivat toisiinsa, myös Irlannissa. Vanhempi väestö vastusti muutoksia, nuorison ollessa valmiimpi ottamaan uudet vaikutukset vastaan ja muokkaamaan ne osaksi paikallista tanssikulttuuria. Esimerkiksi 1800-luvulla muotiin tulleiden katrillien vaikutus näkyy irlantilaisissa muodostelmatansseissa.


title: Irlantilainen tanssi

text: 1700-luvulla Irlannissakin alkoi liikkua kiertäviä tanssimestareita ('Travelling Dance Master'), jotka tienasivat elantonsa ja majapaikkansa opettamalla tanssia paikallisille. Nämä tanssimestarit olivat usein hyvin koulutettuja, värikkäitä persoonia, ja muutamia poikkeuksia lukuun ottamatta pääosin miehiä.


title: Irlantilainen tanssi

text: Tanssimestarit tarjosivat opetusta tanssin saralta, joko säestäen itse tai kiertävän muusikon kanssa. Mestarit saattoivat majoittua yhdessä paikassa tietyn aikaa, jatkan seuraavaan kylään. Ennen lähtöä järjestettiin kuitenkin usein yleiset tanssit.


title: Irlantilainen tanssi

text: Kansallisuusaatteen nousun myötä perustettiin Irlantiin 1800-luvun lopulla iirin kielen liitto, "Conradh na Gaeilge". Itsenäisyyden saavuttamisen jälkeen liitto ajoi vahvasti muunkin irlantilaisen kulttuurin edistämistä, mukaan lukien tanssia. Vahvasti toisistaan vaikutteita saaneita tansseja pyrittiin jakamaan irlantilaisiin ja ulkomaisiin, mikä herätti hyvin ristiriitaisia näkemyksiä liiton järjestämissä kilpailuissa, fèis (monikko fèiseanna).


title: Irlantilainen tanssi

text: 1929 perustettu irlantilaisen tanssin komissio, An Coimisiún Le Rinncí Gaelacha (CLRG), perustettiin jatkamaan liiton aloittamaa työtä irlantilaisen tanssin määrittämisessä ja puhdistamisessa. Pitkälti muiden kuin irlantilaista tanssia ja/tai musiikkia tunteneiden ihmisten johtaman komission toimet johtivat alueellisten tyylien kieltämiseen, etenkin tanssikilpailuista, epäisänmaallisina ja supisti irlantilaiseen tanssiin liittynyttä kirjoa.


title: Irlantilainen tanssi

text: Komissio myös alkoi vaatia, että tanssikouluissa opetettaisiin vain heidän näkemyksiensä mukaisesti. Opetusta sai antaa vain rekisteröityneet opettajat ja iirinkielellä – joka ironisesti poissulki vanhempia tanssimestareita. Komissio julkaisi myös Ár Rincí Foirne nimisen kirjan, johon sisällytettiin komission näkemyksen mukaiset irlantilaiset tanssit. Kyseinen kirja toimii uudistettuina versioina edelleen irlantilaisen tanssin kilpailuissa céilí-tanssien arvostelupohjana.


title: Irlantilainen tanssi

text: Erimielisyyksien saattelemana merkittävä osa CLRG:n opettajista erosi organisaatiosta, ja perusti irlantilaisen tanssin opettajien liiton, An Comhdháil Múinteoirí Na Rince Gaelacha, vuonna 1969. Liitto pyrki pitämään elossa vanhoja tyylejä ja tansseja, sallien kaikkien osallistua kilpailuihin. Tähän avoimeen malliin (open platform) CLRG reagoi sulkemalla omat kilpailunsa muiden järjestöjen jäseniltä.


title: Irlantilainen tanssi

text: Myöhemmin, 1982, osa An Comhdháilin jäseniä perustivat uuden järjestön Cumann Rince Náisiúnta (CRN).


title: Irlantilainen tanssi

text: 2002 perustettiin Cumann Rince Dea Mheasa (CRDM).


title: Irlantilainen tanssi

text: Euroopassa perustettu World Irish Dance Association (WIDA) on toiminut vuodesta 2004, tarjoten avoimia kilpailuja kaikille tanssijoille.


title: Irlantilainen tanssi

text: Usein irlantilainen tanssi liitetään tanssilajia tunnetuksi tehneeseen Riverdance-esitykseen, joka teki läpimurron vuonna 1994 Eurovision laulukilpailun väliaikanumerollaan. Esitys yhdisti irlantilaisen tanssin elementtejä ja toi muuten vähän ulkomaista huomiota saaneen tanssimuodon kansainväliseen huomioon.


title: Irlantilainen tanssi

text: Irlantilaisesta tanssista tuli hetkessä ilmiö, ja opetuksen kysyntä kasvoi räjähdysmäisesti. Tämä toi mukanaan itseoppineita opettajia, ja aiheutti paljon kritiikkiä mm. Irlannissa.


title: Irlantilainen tanssi

text: Riverdance -ilmiö näkyi myös Suomessa ja johti siihen, että irlantilaisen tanssin opetuksen kysyntä kasvoi siellä missä sitä oli tarjolla. Suomalaista irlantilaisen tanssin harrastamista ei ole dokumentoitu kovin laajasti, mutta jatkuvaa opetusta on maassa ollut jo ennen vuotta 1994 .


title: Irlantilainen tanssi

text: Tällä hetkellä irlantilaisen tanssin opetusta Suomessa on isoimmissa kaupungeissa ja opetus keskittyy pitkälti fèis-tyyliin ja céilí-tansseihin. Kilpailevia tanssijoita on muutamia kymmeniä, harrastajien määrän liikkuessa arviolta noin sadassa.


title: Irlantilainen tanssi

text: Irlantilaisen tanssin Pohjoismaiden mestaruuskilpailut, Nordic Fèis, on järjestetty Suomessa viidesti. Edellisen kerran kilpailut järjestettiin Turussa vuonna 2015. Ensimmäiset CLRG:n alaiset kansainväliset Helsinki Fèis -kilpailut järjestettiin vuoden 2017 lokakuussa Espoon Kannusalissa.


title: Irlantilainen tanssi

text: Irlantilainen tanssi oli ennen 1900-luvun alkua alueellisesti hyvin muokkautunutta. Tanssimestarien tyylit olivat erilaisia ja saattoivat muodostua heidän toimialueensa tyylilliseksi määrittäjäksi.


title: Irlantilainen tanssi

text: Paitsi että erot olivat maantieteellisiä, näkyivät erot myös tanssityylien painottumisessa maaseudulla ja kaupungeissa. Maaseuduilla tanssit liittyivät usein erilaisiin juhliin, kuten elonkorjuujuhliin, ja tätä perua myös set-dancing termin korvikkeena käytetään vielä nykyäänkin termiä country dancing. Tanssit järjestettiin usein yksityiskodeissa tai tien risteyksissä.


title: Irlantilainen tanssi

text: Vahvalla muuttoliikkeellä oli osittain vaikutusta myös kulttuurin säilymiselle, sillä esimerkiksi Yhdysvaltoihin muuttaneet siirtolaiset veivät sen hetkisen kulttuuriperimänsä uuteen maahan ja ylläpitivät sitä. Näin esimerkiksi tietyt alueelliset tanssilajit ja -tyylit säilyivät muuttumattomina, jotka saattoivat paluumuuttajien myötä palata alkusijoilleen.


title: Irlantilainen tanssi

text: Set dancing tai country dancing on saanut vahvoja vaikutteita 1800-luvun katrilleista (quadrille). Nimi on lyhennys lauseesta set of quadrilles, viitaten tanssin rakenteeseen. Myös termejä full-set tai half-set käytettiin.


title: Irlantilainen tanssi

text: Set-dancet muodostivat ison osan maaseudun sosiaalisista tansseista, ja niissäkin näkyy alueelliset erot eri tanssien muodossa. Puhutaan eri seteistä, joita on kirjattu esimerkiksi Toss the Feathers – Irish Set Dancing -nimiseen kirjaan 61 kappaletta.


title: Irlantilainen tanssi

text: Sean nós (vanha tyyli) on myöhemmällä ajalla nimensä saanut tanssimisen muoto, joka on perkussiivista, lähellä lattiaa tapahtuvaa tanssia. Irlantilaisista tansseista tämä edustaa eniten improvisoivaa, vartalon ja kädet vapauttavaa tanssia.


title: Irlantilainen tanssi

text: Etevän sean nós tanssijan on oletettu pystyvän tanssimaan ""lautasen päällä rikkomatta sitä". "Tämä heijastuu nykyaikaankin tanssijoiden liikkuessa suhteellisen vähän verrattuna modernimpiin tyyleihin.


title: Irlantilainen tanssi

text: Tämä tanssimuoto on kasvattanut suosiotaan 2000-luvun alusta ja opetuksen tarjonta on kasvanut etenkin Irlannissa. Tämä on näkynyt myös sean nós -kilpailujen kasvaneena suosiona niin osallistujien kuin katsojien kannalta. Mestaruuskilpailut (Oireachtas) myös lähetetään kansallisena televisiolähetyksenä.


title: Irlantilainen tanssi

text: Moderni irlantilainen tanssi on näyttävämpää ja liikkuvampaa kuin edeltäjänsä. Ajankohdallisesti voitaneen olettaa moderninen irlantilaisen tanssin kehittyneen 1900-luvun alun muodosta.


title: Irlantilainen tanssi

text: Modernille irlantilaiselle tanssille on tyypillistä korkeilla varpailla oleva tanssiasento, jossa ylävartalo on ryhdikkäästi kannatettuna kädet sivuilla ja jalat ovat ojennettuina. Tanssi on hyvin tekniikkapainotteista, jalkojen ollessa ristissä ja aukikierrossa. Baletilla on ollut vaikutusta moderniin irlantilaiseen tanssiin, tuoden mukanaan tiettyjä liikkeitä ja liikesarjoja.


title: Irlantilainen tanssi

text: Tämä tanssimuoto on myös ainoa, joka voidaan jakaa pehmeisiin ja koviin tansseihin käytettyjen jalkineiden mukaisesti. Pehmeillä jalkineille tanssitaan single jig, light jig, slip jig ja light reel -tanssit. Kovilla kengillä tanssitaan hornpipe, heavy jig ja heavy reel (myös treble jig ja treble reel).


title: Irlantilainen tanssi

text: Muita


title: Irlantilainen tanssi

text: Perinteisesti miehet eivät ole tanssineet slip jig tansseja, mutta etenkin Manner-Euroopan kilpailuissa on näkynyt useampien miehien osallistuvan tällä tanssilla. Vastaavasti myös vain miehistä koostuvien ryhmä- tai muodostelmatanssien osallistuminen kilpailuihin on jopa sääntöjen puitteissa estetty.


title: Irlantilainen tanssi

text: Irlantilaisen tanssin komission myötä opetus siirtyi vahvasti toistamaan tiettyä alueellista tyyliä, jota nykyisin kutsutaan myös fèis-tyyliksi. Tämä tyyli on CLRG:n vahvan organisaation myötä laajimmiten opetettu ja harrastettu muoto nykyaikaista, kilpailullista irlantilaista tanssia.


title: Irlantilainen tanssi

text: Vahva kilpailukulttuuri on vienyt lajia aina vain näyttävämpään, fyysisempään ja teknisempään muotoon. Tanssijoiden esiintymisasut yksilökilpailuissa, ns. sooloasut, ovat herättäneet paitsi huomiota, myös keskustelua itsensä esiintuomisesta. Kilpailuja järjestävät organisaatiot ovat joutuneet puuttumaan säännöin tiettyihin asioihin, kuten nuorten tanssijoiden meikkaamiseen.


title: Irlantilainen tanssi

text: Etenkin Pohjois-Irlannissa on säilynyt toinen modernin irlantilaisen tanssin muoto, festival style. Tälle tyylisuuntaukselle on ominaista selkeästi hitaampi tempo sekä hillitymmät asut ja ilmeet. Festival style-suuntauksessa on nähtävissä myös enemmän 2-3 hengen kuviotansseja.


title: Irlantilainen tanssi

text: Irlantilainen tanssimusiikki on vauhdikasta ja keskeisiä soittimia ovat viulu, huilu, tinapilli ja bodhrán-rumpu. Musiikkityylin mukaan tanssit jakautuvat eri ryhmiin: reel, slip jig, hornpipe ja jig. Reel ja hornpipe ovat 2/4- tai 4/4-tahtista, slip jig 9/8-tahtista ja jig 6/8-tahtista.


title: Irlantilainen tanssi

text: Kilpailuissa musiikki on yleensä elävää musiikkia, joka vaatii soittajalta taitoa soittaa tasaisella tahdilla useita tunteja. Tempo saattaa vaihdella tanssijoiden tason ja tanssilajin mukaan. Soittajan tulee myös tuntea tietyt perinteiset kappaleet, jotka liittyvät tiettyihin perinteisiin tansseihin (set dance).


title: Irlantilainen tanssi

text: Irlantilaisessa tanssissa voidaan käyttää pehmeitä tossuja (pumps, gillies) tai kovia kenkiä (jig shoes, hard shoes).


title: Irlantilainen tanssi

text: Pehmeät tossut ovat usein nahkaiset ja balettitossun tavoin jalanmyötäiset. Pehmeitä tossuja käyttävät naiset sekä pojat tanssiessa pehmeitä tansseja (single jig, slip jig, light jig, light reel). Miehille on omat pehmeät kenkänsä (reel shoe), jotka ovat jazztossujen kaltaiset. Miesten pehmeissä kengissä on lasikuitukanta, jolla voidaan tehdä erilaisia rytmejä.


title: Irlantilainen tanssi

text: Irlantilaiset kovakengät sekoitetaan usein steppikenkiin, mutta ne eivät ole samanlaiset. Tavallisissa steppikengissä on raudat kannan ja päkiän alla, mutta irlantilaisessa kovakengässä varpaiden alla on lasikuituinen tai puinen kovikepala, jolla tehdään perkussiivisia rytmejä. Kovakengät ovat myös nahkaiset ja niitä käytetään tanssiessa hornpipeä, treble jigiä ja treble reeliä. Kovakengät ovat samanlaiset miehillä ja naisilla.


title: Irlantilainen tanssi

text: Perinteisempien tyylien tanssijat voivat käyttää joko kovia kenkiä tai steppikenkiä, mutta ei ole tavatonta nähdä esimerkiksi sean nósia tanssittavan missä tahansa jalkineissa.


title: John Godina

text: John Godina (s. 31. toukokuuta 1972 Fort Still, Oklahoma, Yhdysvallat) on entinen yhdysvaltalainen kuulantyöntäjä ja kiekonheittäjä.


title: John Godina

text: Parhaimman kansainvälisen menestyksensä Godina saavutti kuulantyönnöstä, missä hän oli vuosikymmenen ajan maailman parhaita. Aikuisten ulkoratojen maailmanmestaruuden hän on voittanut kolmesti: 1995 Göteborgissa, 1997 Ateenassa ja 2001 Edmontonissa. Sisäratojen MM-kisoista hänellä on pronssia 1997 Pariisista, hopeaa 1999 Maebashista ja 2003 Birminghamista sekä kultaa 2001 Lissabonista. Olympialaisissa Godina oli 1996 Atlantassa hopealla ja 2000 Sydneyssä pronssilla.